Irekia Eusko Jaurlaritza - Gobierno Vasco :: EHAA xedapena 201903751\nAGINDUA, 2019ko uztailaren 3koa, Ekonomiaren Garapeneko eta Azpiegituretako sailburuarena, 2019ko ekitaldirako partaidetzazko toki-garapenaren estrategiaren (PTGE) babespeko proiektuetarako laguntzen oinarri arautzaileak ezartzen dituena. Estrategia hori arrantza-sektoreko toki-ekintzako taldeak (ATET) onetsi du, arrantza-eremuen garapen jasangarrirako, Europako 2014-2020 aldirako Itsaso eta Arrantzako Europako Funtsaren (IAEF) esparruan.\nHurrenkenaren zenbakia: 201903751\nEuskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 49.5 artikuluak ezartzen duenez, ekitaldi ekonomiko bakoitzean Euskal Autonomia Erkidegoko Aurrekontu Orokorrak indarrean jartzen direnean, eguneratu, berrikusi, edo, hala badagokio, ezarri egingo dira programen dirulaguntzak emateko arauak eta kasuan kasuko deialdia egingo da bere garaian izaera mugagabez arautu zirenentzat.\nKontuan hartuta Euskal Autonomia Erkidegoko 2018. urteko Aurrekontu Orokorrak onartzen dituen abenduaren 22ko 5/2017 Legean (2019ko ekitaldirako luzatu baitira), eta Dirulaguntzei buruzko abenduaren 17ko 38/2003 Lege Orokorrean xedatutakoa, honako hau\nOnartzea, 2019. urterako, arrantza-sektoreko partaidetzazko toki-garapenaren estrategian ezarritako helburuak betetzeko dirulaguntzen deialdiaren oinarriak. Estrategia hori Arrantza eta Akuikulturako zuzendariaren 2016ko uztailaren 15eko Ebazpenaren bidez onartu zen (horren bidez, arrantza sektoreko Itsas Garapen Elkartea, Flag toki-ekintzako taldea izendatu dela aditzera eman zen, partaidetzazko toki-garapeneko estrategia kudeatzeko; talde hori hautatua eta onartua izan da, zehazki, Ekonomiaren Garapen eta Lehiakortasuneko sailburuaren 2016ko otsailaren 3ko Aginduaz egindako deialdi publikoarekin bat etorriz). I. eranskin bezala jaso dira biak.\n1.– Agindu honen bidez, deialdia egin nahi da Itsas Garapen Elkartea Tokiko Ekintza Taldeari (aurrerantzean, ATET) Ekonomiaren Garapen eta Azpiegitura Sailak onartutako partaidetzazko toki-garapenaren estrategien (PTGE) babespean gauzatuko diren proiektuen dirulaguntzetarako.\n2.– Deialdi honen xede dira jarraian zehazten diren lerro hauek:\na) Ekoizpeneko inbertsioak: jarduera ekonomiko bat gauzatzea dakarten jarduerak, ondasunak edo zerbitzuak ekoizteko helburuarekin. Ekoizpeneko inbertsioen barruan sartzen dira mikroenpresak, enpresa txiki edo ertainak sortu eta/edo garatzeko edozein proiektu, bai eta enpresa-izaera hartuko duten pertsona fisikoak ere. Kanpo geratuko dira jardueraren dibertsifikaziotzat hartzen ez diren arrantza eta akuikulturako produktuen eraldaketa-proiektuetako inbertsioak.\nb) Enplegua sortzeko inbertsioak:\nb.1.– Besteen konturako langileak kontratatzea, aurretik lanik izan ez dutenak edo aurretik zeukatena galdu dutenak. Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez.\nb.2.– Beren kabuzko jarduerak sortzea, langile autonomoak jartzea edo ekonomia sozialeko araubide juridikoko enpresak sartzea sustatzen dutenak.\nc) Ekoizpenekoak ez diren inbertsioak: jarduera ekonomiko bat martxan jartzea ez dakarten eta/edo jarduera ekonomiko bati lotuta ez dauden jarduerak. Era berean, izaera hori izango dute jarduera ekonomiko bat edo jarduera ekonomiko bati lotuta egonik ere, dagokion eskualdeko lehiaren araubidean eraginik ez duten interes publikoko proiektuak, hala nola:\n1) Arrainaren kontsumoa sustatzeko helburua duten promozio-kanpainak, haren onura eta ezaugarri nutrizionalen balioa ezagutzera ematen dutenak.\n2) Pertsonen garapena sustatzeko gaikuntza eta prestakuntza ematen duten enpresen promozioa.\n3) Itsasoko eta arrantzako ondarea eta arrantza-teknikak ezagutzera emateko jarduerak.\n4) Arrantza-eremuetako ekosistemen ingurumen-azterketak.\n5) Erabiltzen ez diren arrantzako aktiboak berrerabiltzeko azterlanak.\n6) Arrantza-baliabideak modu jasangarrian ustiatzeko azterlanak.\n7) Energia-efizientziari buruzko azterlanak.\n8) Ura aurreztu eta berrerabiltzeko azterlanak.\n9) Logistika, garraio eta banaketako operazioek eragindako inpaktua murrizteko azterlanak.\n10) Proiektu berriak sortzeko bideragarritasun tekniko eta ekonomikoari buruzko azterlanak.\n3.– Oro har, proiektuek baldintza hauek bete behar dituzte:\na) Gauzatuko diren arrantza-eremurako onetsi den partaidetzazko toki-garapeneko estrategiaren koherentzia mantentzea, eta estrategia horretan zehaztutako helburuak lortzeko ekarpena egitea.\nb) ATETen lurralde-eremu onartuan kokatuta egotea. Barne hartzen dira eremu horretatik kanpo egiten diren jarduketak, azterlanak, bisitak edo topaketak antolatzen dituzten ekoizpenekoak ez diren proiektuak, baldin eta taldearen jarduera-esparruan eragin positiboa badute.\n4.– Gainera, diruz lagundu daitezkeen proiektu eta jarduketek jarraian zehazten diren helburu hauetakoren bat lortzen lagundu beharko dute:\ne) Arrantza-komunitateen papera tokiko garapenean eta arrantza-baliabideen tokiko itsas-jardueren gobernamendua indartzea.\n5.– Laguntzek barne hartu ahal izango dituzte 508/2014 (EB) Erregelamenduaren V. tituluko I., II. eta IV. kapituluetan aurreikusitako neurriak, 66. eta 67. artikuluetakoak izan ezik, bakarrik tokiko kudeaketa era guztiz argian justifikatzen denean. Neurri horiek arrantza eta akuikulturako produktuak eraldatu eta merkaturatzen dituen arrantzaren eta akuikulturaren sektoreari zuzenduta daude. Neurri horiei dagozkien operazioentzako laguntzaren bat ematen denean, dena delako neurrientzat ezarritako kotizazio-eskalak eta laguntzen araubidea errespetatuko dira.\n6.– Oinarri hauen xede diren dirulaguntzak, 508/2014 Erregelamenduaren (EB) V. tituluko I., II. eta IV. kapituluetan araututakoak ez direnean, 5. apartatuan aipatu ditugunak, minimis laguntzei aplikatzen zaien Batasuneko araudira biltzen dira, eta hori minimis laguntzei Europar Batasuneko Funtzionamenduaren Itunaren 107. eta 108. artikuluak aplikatzeari buruzko Europako Batzordearen abenduaren 18ko 1407/2013 Erregelamenduan (EE); eta, Akuikultura eta Arrantza arloan minimis laguntzei Europar Batasuneko Funtzionamenduaren Itunaren 107. eta 108. artikuluak aplikatzeari buruzko Europako Batzordearen ekainaren 27ko 717/2014 Erregelamenduan (EB) araututa dago.\n7.– Agindu honen esparruan ematen diren laguntzak ez dira izango itzuli beharrekoak.\n2. oinarria.– Eremu geografikoa.\nProiektuak nahitaez gauzatu beharko dira agindu honen II. eranskinean zehaztutako Euskal Autonomia Erkidegoko kostaldeko zonetan.\n3. oinarria.– Baliabide ekonomikoak.\n1.– 2019ko ekitaldian, laguntza-programa horretarako, guztira 2.232.500,00 euro bideratuko dira. Funts horietatik 1.897.625,00 euro Itsaso eta Arrantzako Europako Funtsari (IAEF) dagozkio, eta 334.875,00 euro, Euskal Autonomia Erkidegoko Aurrekontu Orokorrei. Era berean, 632.500,00 euro 2019ko ekitaldiko ordainketa-kredituei dagozkie eta 1.600.000,00 euro, 2020ko ekitaldirako konpromiso-kredituei. Zuzkidura honen guztizkotik, zenbatekoak esleituko dira, eta laguntza-lerro bakoitzari urte bakoitzean dagokion banaketa koadro honetan jasotakoa izango da.\n2.– Laguntza-lerro hauen barruan soberakinik geratuko balitz, gainerakoei esleituko litzaizkieke eta horien artean banatuko, lehentasun-hurrenkera honekin: 1, 2 eta 3.\na) Egunean izatea zerga-betebeharrak eta Gizarte Segurantzarekikoak. Baldintza hori bete beharko da hala onuradun izateko nola izaera horri eusteko dirulaguntzaren likidazioa egin arte. Alde horretatik, egiaztapenak egingo dira bai dirulaguntza onartzen denean bai ordainketak egiten direnean.\nb) Diruz lagundu daitezkeen jarduketak gauzatzea 2. oinarrian ezarritako eremu geografikoan.\nc) Laguntza-eskaera aurkeztean, diruz lagundu daitezkeen inbertsioa eta gastuak hasi ez izana. Azken baldintza hori betetzen dela egiaztatzeko, Arrantza Sektoreko Toki Ekintzako Taldeak (ATET) proiektuen eta jardueren kokalekuetan bisitak egingo ditu, dirulaguntzaren xede diren proiektuak oraindik hasi ez direla egiaztatzeko, eta, inbertsio materialen kasuan, proiektua hasi baino lehenagoko edo hasi ez izanaren txostena egingo du. Egiaztatu beharrekoa une horretan Euskal Autonomia Erkidegoaren barruan ez dagoen ontzi bat bada, Sailkapen Sozietate batek horretarako egindako txostena onartuko da aldez aurreko edo ez hasitako aktatzat. Inbertsio ez-materialak egin ez direla egiaztatzeko, dagokien fakturaren data bidez egingo da, eta, enplegua sortzeko proiektuen kasuan, gizarte-segurantzaren araudian alta emandako data bidez.\ng) EAEko Administrazioak edo haren mendeko erakundeek emandako laguntzen edo dirulaguntzen esparruan, itzultze- edo zehapen-prozeduretako kantitate zehatzen ordainketari dagokionez egunean egotea. Betebehar horien ordainketak egunean dituztela ulertuko da zorrak atzeratuta eta zatituta badaude, eta, gainera, gaineratutako zor, interes eta gastu guztiak estaliko dituen bermea eratu bada.\nh) Dirulaguntzak edo laguntza publikoak eskuratzea eragozten duen epai irmorik ez izatea, ezta horretarako legezko inolako debekurik ere, sexu-bereizkeriagatiko debekuak barne, Emakumeen eta Gizonen Berdintasunerako otsailaren 18ko 4/2005 Legearen azken xedapenetatik seigarrenean zehaztutakoarekin bat etorriz.\nm) Eskatzaileek jakinarazi behar dute diruz laguntzen den gastu bera ordaintzeko beste dirulaguntza, laguntza, diru-sarrera edo baliabide ekonomikorik eskatu dioten ala ez administrazio publiko edo erakunde publiko edo pribaturen bati, eta eskuratu duten ala ez.\nn) Ezin izango dute IAEFen dirulaguntza bat eskuratu Europako Parlamentuaren eta Batzordearen maiatzaren 15eko 508/2014 (EB) Erregelamenduaren 10. artikuluan ezarritako baldintzaren bat betetzen duten pertsonek, horren aplikaziorako aurreikusitako epealdi guztian zehar.\n6. oinarria.– Eskabideak, dokumentazioa eta horiek aurkezteko epea.\n1.– Pertsona fisikoa izanez gero laguntza-eskabidea pertsonalki edo elektronikoki aurkeztea ahal izango da.\n– Aurrez-aurreko kanala: Aurrez aurre «Itsas Garapen Elkartea» Arrantza Sektoreko Toki Ekintzako Taldearen egoitzetako batean (Zamudioko parke teknologikoa, Ibaizabal bidea, 101. eraikina, 111. bulegoa; edo Mirakontxa pasealekua 9, Donostia).\n– Kanal elektronikoa: eskabideak, euskadi.eus egoitza elektronikoan sartu eta oinarri honetako 3. atalean adierazitako helbideen bidez aurkeztuko dira.\nKanal baten erabilera, aurrez aurre edo elektronikoki, dokumentazioaren aplikazioaren eta ekarpenaren prozesamenduan ez da beharrezkoa bere prozedura guztietan erabiltzea, eta edonoiz aldatu ahal izango da.\n2.– Erakunde juridikoek bide elektronikoen bidez eskaerak aurkeztuko dituzte oinarri honen 3. atalean adierazitako helbide elektronikoen bidez.\n3.– Prozesu horiek nola aplikatu eta argitu behar diren, baita gainerako ereduak edo beharrezko txostenak, bai aurrez-aurreko kanala zein kanal elektronikoa erabili, eskuragarri daude honako euskadi.eus webgunean: https://www.euskadi.eus/ayudas_appa Eusk: https://www.euskadi.eus/laguntzak_naep. Eskaeraren ondorengo prozedurak helbide honetan egiten dira: https://www.euskadi.eus/micarpeta eta https://www.euskadi.eus/nirekarpeta\n4.– Laguntza-eskatzaileek, honako agiri hauek aurkeztu beharko dituzte:\na) Eskabide-orria webgune honetan eskuratu ahal izango da: www.euskadi.eus. Aurrez aurreko kanala erabiliz gero, eskabide-orria modu informatikoan bete eta grabatu ostean, paperean bidali beharko da, sinatuta.\nb) Hirugarrenaren alta eta NANaren fotokopia, pertsona fisikoa bada. Pertsona juridikoa izanez gero, erakundearen IFKren fotokopia, ahalordetze-eskriturarena eta legezko ordezkariaren NANarena, baita erakundearen eratze-eskrituraren eta estatutuen fotokopia ere, dagokion erregistroan zigilatuta.\nc) Eskatzailea arrantza-sektoreari lotutako pertsona baten familia-unitateko kide bada, bertan gutxienez urtebete daramalako egiaztapena, eta, horretarako, dagokion Gizarte Segurantzaren araubidean alta emanda dagoela egiaztatzea, eta arrantzako etekinen deklarazioa PFEZn, azken ekitaldian.\nd) Armadorearen edo arrantza-sektorearekin lotutako enpresaren kasuan, izaera hori egiaztatu beharko du.\ne) Enplegua sortzeko kasuetan, emakumeak, epe luzeko langabeak eta % 33ko edo gehiagoko desgaitasun fisikoa edo psikikoa duten pertsona desgaituak badira, inguruabar horiek egiaztatu beharko dituzte eta II. eranskinean jasotako zonetako errolda-agiria aurkeztu beharko da.\nf) Besteren konturako kontratazioaren kasuan, Gizarte Segurantzaren Diruzaintza Nagusiak ematen duen «Enpresan alta-egoeran dauden langileen batez besteko plantillaren txostena» dokumentua, dirulaguntza eskatu eta aurreko bi urteetakoa.\ng) Izaera juridikorik ez duten pertsona fisiko edo juridiko pribatuen taldeak eta ondasun-erkidegoak direla eta, kide guztiek sinatutako dokumentua, non jasotzen baitira talde bakoitzeko kideek beren gain hartutako konpromisoak, bai eta horietako bakoitzak aplikatuko duen dirulaguntzaren zenbatekoa, taldeari onuradun den aldetik dagozkion betebeharrak betetzeko ahalorde nahiko dituen ordezkari edo ahaldunaren izena eta funtsen hartzaile gisa izendatutako kidearen izena –hark banatuko ditu taldeko gainerako kideen artean–.\nh) Jarduera egingo den lekuan ondasun higiezina erabiltzeko baimena ematen duen tituluaren kopia, hura jabetza osoan edo partekatuan, errentamenduan, gozamenean edo prekarioan eduki.\ni) Eraikuntza- edo birgaitze-obrak egingo badira, proiektu teknikoa aurkeztuko da, bai eta hura gauzatzeko behar diren baimen eta lizentziak ere, edo, bestela, hura eskuratzeko eskabidea.\nj) Proiektua baloratzeko memoria (III., IV. edo V. eranskina). Horren barne sartuko da proiektuaren deskribapena, eta baloratu nahi diren puntu guztiak jaso beharko ditu. Ez dira baloratuko jaso ez direnak.\nk) Pertsona fisikoek aurreko oinarriko d) letratik m) letrara bitartekoetan (biak barne) aipatutako eskakizunak betetzen dituztela adierazteko erantzukizunpeko deklarazioa.\nl) Pertsona juridikoek aurreko oinarriko f) letratik m) letrara bitartekoetan (biak barne) aipatutako eskakizunak betetzen dituztela adierazteko erantzukizunpeko deklarazioa.\nm) Ekoizpeneko inbertsio-proiektuen eta ekoizpenekoak ez diren inbertsio-proiektuen kasuan, funts propioen eta finantzaketaren ziurtagiria.\nn) Aurrekontuak eta/edo proformako fakturak. Horri dagokionez, hiru aurrekontu aurkeztu beharko dira hornikuntza eta zerbitzuen kasuan gastuak 15.000 euro edo gehiagokoak (BEZik gabe) badira, eta, obren kasuan, gastuak 40.000 euro edo gehiagokoak (BEZik gabe) badira. Eta hori guztia Sektore Publikoko Kontratuei buruzko azaroaren 8ko 9/2017 Legean kontratu txikietarako ezarritako zenbatekoen arabera.\no) Eraikinaren lurzorua eta eraikuntzaren balioak zehazten duen tasazioa.\n5.– Administrazio Publikoen Administrazio Prozedura Erkidearen urriaren 1eko 39/2015 Legearen 28. artikuluaren 2. apartatuan xedatutakoarekin bat eginez, dirulaguntzaren eskaera aurkeztuz gero, eskatzaileak baimena emango du Arrantza eta Akuikultura Zuzendaritzak zuzenean eskura ditzan zerga-betebeharrak eta Gizarte Segurantzarekikoak bete direla egiaztatzen duten dokumentuak eta NAN/IFK nortasuna. Hala ere, eskatzaileak baimen hori berariaz uka dezake, baina, kasu horretan, adierazitako dokumentuak aurkeztu beharko ditu.\n6.– Eskatzaileek administrazio honetan edo beste edozein administrazio publikotan aurkezten badute eskatutako dokumentazioa eta aldaketarik ez dela egin berariaz adierazten bada, ez dute aurkeztu beharko dokumentazio hori, urriaren 1eko 39/2015 Legearen 28. artikuluaren 3. zenbakiarekin bat etorriz. Adierazi beharko da, hala ere, noiz eta zer administrazio-organotan aurkeztu diren agiri horiek. Eskabidea aurkeztuz gero, baimena emango da erregistroa kudeatzen duen organoak dokumentazio hori eskuratzeko. Horrek ez du esan nahi baimena berariaz ukatu ezin denik. Hori egitekotan, adierazitako dokumentazioa aurkeztu beharko da.\n7.– Eskabideak akatsen edo zehaztasun ezaren bat badu, interesdunari aginduko zaio hamar egun balioduneko epean hutsa zuzentzeko edo beharrezko agiriak eransteko. Halaber, adieraziko dio horrela egin ezean eskaeran atzera egin duela ulertuko dela; hirugarren baten alta ematen ez bada, ebazpena eman ondoren eta Administrazio Publikoen Administrazio Prozedura Erkidearen urriaren 1eko 39/2015 Legearen 68. artikuluan ezarritakoarekin bat etorriz.\n8.– Edonola ere, ATETek beharrezko iritzitako bestelako argibide eta/edo agiri osagarriak eskatu ahal izango dizkio eskatzaileari, aurkeztutako eskabidean adierazitakoa egoki ulertzeko, ebaluatzeko eta eskabidea izapidetzeko.\n9.– Eskabideak aurkezteko hilabeteko epea egongo da, agindu hau Euskal Herriko Agintaritzaren Aldizkarian argitaratu eta hurrengo egunetik zenbatzen hasita. Alabaina, onartu egingo dira epe horren aurretik aurkeztutako eskabideak, deialdiaren ekitaldiaren barruan egin badira. Eskabide horiek Agindu honetan jasotako baldintzetara egokitu beharko dira.\n10.– Laguntza jasotzeko eskabidea nahi den hizkuntza ofizialean aurkeztu ahal izango da, eskatutako dokumentazioarekin batera. Ildo horretatik, eskatzaile bakoitzak hautatutako hizkuntza erabiliko da eskabidea aurkeztu ondoko jardueretan, prozedurak irauten duen bitartean, Euskararen Erabilera Normalizatzeko azaroaren 24ko 10/1982 Oinarrizko Legearekin bat.\n11.– Eskatzaile bakoitzak laguntza-lerro bakoitzeko eskabide bat aurkeztu ahalko du. Dena den, ekoizpenekoak ez diren laguntzei dagokienez, bi eskabide aurkeztu ahalko dira, gehienez. Kasu horretan, eskatutako lerroei lotutako dokumentazioaren ale bakarra erantsiko da.\n7. oinarria.– Diruz lagundu daitezkeen kostuak.\n1.– Diruz lagundu daitezkeen gastutzat hartuko dira agindu honen bidez araututako laguntzen xede diren jardueretan egindako inbertsioak eta/edo gastuak, agindua indarrean jarri aurretik eta 2019ko urtarrilaren 1etik aurrera eskatutakoak.\na) Jarduera egitearen ondoriozkoak izatea.\nb) Onuradunak justifikazio-epea amaitu aurretik ordainduak izatea, eta zalantzarik gabe diruz lagundutako operazioaren izaerari erantzutea.\nc) Proiektuaren zenbatetsitako guztizko aurrekontuan jasota egotea.\nd) Dirulaguntzaren xede diren jarduketak gauzatzeko beharrezkoak izatea.\ne) Identifikagarriak eta egiaztagarriak izatea eta, dagokionean, onuradunaren kontabilitatean jasota egotea.\n2.– Ekoizpeneko inbertsioen dirulaguntzei dagokienez, honako hauek joko dira diruz laguntzeko moduko kostutzat:\na) Enpresa-planari lotutako ondasun higiezinak eraiki, eskuratu edo birgaitzea, eraikineko lurzoruaren balioa kanpo utziz, nahiz eta ez diren barne hartuko tokiko jarduera ekonomiko berrietarantz (turismoaren sektorea, ostalaritza, etab.) dibertsifikatzea helburu duten eta arrantza-sektorea dibertsifikatzea eragiten ez duten proiektuei lotutako ondare-erosketak.\nb) Makineria eta ekipamendu berriak erostea eta horien finantza-errentamendua, ondasunaren merkatu-balioraino.\nc) a) eta b) ataletan jasotako gastuetako kostu orokorrak (adibidez, arkitektoen, ingeniarien eta aholkularien ordainsariak), % 10eko mugarekin gehienez ere.\nd) Ibilgailu industrial baten erosketa, betiere diruz lagundutako jarduera ibilgailu horretan egiten bada.\ne) Ibilgailuen egokitzapena dirulaguntzaren helburu den jarduera garatzeko.\nf) Hirugarren zerrendako arrantza-ontzi bat egokitzea, arrantza-turismoa garatzeko, eta laugarren zerrendako akuikultura-ontzi osagarriak erosi eta aldatzea, bai eta bigarren zerrendako pasaiariak eramateko ontziak eta seigarren zerrendako ontzi berriak edo matrikulazio berria dutenak ere; 24 metro baino gutxiagoko luzerakoak, 25 urte baino gutxiagokoak eta, erosketa egiten den unean, dagokion itsas agintariak aztertu dituenak.\ng) Ondasun ukiezinetan eginiko inbertsio hauek: programa informatikoak erosi edo garatzea eta patenteak, lizentziak, egile-eskubideak eta marka erregistratuak eskuratzea.\nh) Tresnak eta altzariak.\ni) Laguntza-eskaeraren xede den inbertsioari lotutako azterlanak, gehienez ere % 10eko mugarekin.\n3.– Ekoizpenekoak ez diren inbertsioen kasuetan, diruz lagundu daitezkeen kostuak kasuz kasu aztertuko dira 1.2. c) eta 7 oinarriei begira.\n4.– Enplegua sortzeko kasuetan, diruz lagundu daitezkeen kostuak kontratazioari lotutakoak izango dira.\nb) Berandutze-interesak, errekarguak, hertsatzeko isunak, zehapen administratibo eta penalak, eta prozedura judizialen eta judizioz kanpokoen gastuak.\nc) Zuzeneko zergak eta gizarte-aurreikuspeneko edozein araubidetara eginiko ekarpenak, laguntzaren onuradunari dagokionez.\nd) Berreskura daitezkeen zeharkako zergak.\ne) Egoitzako erabilera baino ez duten etxebizitzak, eta erabilera pertsonaleko eta etxeko erabilerako ondasunak eta ibilgailuak.\nf) Ondasunak eta zerbitzuak erostearen ondoriozko faktura edo kontratuetan eginiko deskontuak eta kontratu publiko edo pribatuetan kontratistak eginiko itzulketak edo ordainketak, aldaketen edo bestelako kausen ondorio direnak.\ng) Ekipo eta makinak ordezkatzeko edo jartzeko inbertsioak, erosketa berria hobekuntza teknologikorako edo etekina hobetzeko egiten denean izan ezik. Ezingo dira diruz lagundu narriatutako elementuak ordezkatzeko lanak edo mantentze- eta konponketa-lanak (adibidez, oholak ordeztea, kroskoa berriz iltzatzea edo itsasontziak margotzea edo bikeztatzea).\nh) Finantza-errenta, baldin eta kontratuan eragiketa amaitzean ondasuna erosteko beharra zehazten ez bada. Bestalde, ez dira diruz laguntzekoak izango errentatzailearen marjina, interesak birfinantzatzeko kostuak, gastu orokorrak eta aseguramendu-gastuak.\ni) Telefono-terminalak eskuratzea, nahiz eta horiek aplikazio informatikoak barne hartu.\nj) Erabilitako materialak eta ekipoak erostea.\nk) Operazioarekin zuzenean lotuta ez dauden garraio-elementuen kostua.\nl) Sozietate bat eratu eta lehen aldiz ezartzeko gastuak ez dira diruz lagunduko, IAEFeko erregelamenduaren 52. artikuluan aurreikusitako jarduketak izan ezik (akuikultura-enpresa berrien sustapena).\nm) Ez dira diruz lagunduko inbertsio-proiektuarekin lotuta ez dauden lanak, etxebizitzenak, jantokienak, edertzeko lanak, aisialdirako ekipamenduak eta antzekoak.\nn) Ezingo dira diruz lagundu finantzatu nahi den proiektuaren jarduerarekin loturarik ez duten urbanizazio-lanak.\no) Ezingo da diruz lagundu eraikin edo lokalen erosketa, horiek dirulaguntzarik jaso badute azken hamar urteetan.\np) Ezingo da diruz lagundu eraikinen lurzoruaren balioa.\n6.– Diruz lagundu daitekeen gastuaren zenbatekoak Sektore Publikoko Kontratuei buruzko azaroaren 8ko 9/2017 Legean kontratu txikirako ezarritako zenbatekoak gainditzen dituenean, gutxienez hiru eskaintza –zenbait hornitzailerenak– eskatu beharko ditu onuradunak, obrarako konpromisoa kontratatu aurretik, zerbitzua eman aurretik edo ondasuna entregatu aurretik, non eta, haien ezaugarri bereziak direla-eta, merkatuan ez den aski erakunde haiek egin, eman edo entregatzeko, edo non eta dirulaguntzaren aurretik ez den egin gastua.\n8. oinarria.– Balorazio-irizpideak.\n1.– Eskabidearekin batera aurkeztutako proiektuak baloratzeko memoria (III., IV. edo V. eranskina) erabiliko da proiektuak baloratzeko. Plan horretan jasotako alderdiak bakarrik izango dira kontuan eta, maila handiagoan, dokumentuen bidez frogatutakoak.\n2.– Proiektua hautatua izateko, gutxienez 50 puntura iritsi behar da.\n3.– Proiektuak baloratzerako orduan, gaztetzat hartuko dira 40 urtetik beherako pertsonak.\n9. oinarria.– Laguntzen kudeaketa eta esleitzeko prozedura.\n1.– ATETek, kudeaketako erakunde kolaboratzaile gisa, eskabideak eta dokumentazioa aztertuko ditu, beharrezko informazioa ageri den egiaztatzeko, eta eskatzen diren laguntzak neurrientzat egokiak diren ikusteko. Nahitaez aurkeztu beharrezko agiriez gain, nahi adina informazio eta dokumentazio eskatu ahal izango zaio laguntza-eskatzaileari diruz lagundu beharreko jarduera eta horrek merkatuko prezioen arabera duen kostua hobeto ezagutzeko, bai eta laguntzaren xedea argitzen lagunduko duen edozein alderdi ere; era berean, egokitzat jotako behar adina txosten eskatu ahal izango dira aurkeztutako proiektuaren bideragarritasun tekniko eta ekonomikoaren inguruan.\n2.– ATETek proiektuen eta jardueren kokalekuetan bisitak egingo ditu, dirulaguntzaren xede diren proiektuak oraindik hasi ez direla egiaztatzeko, eta, inbertsio materialen kasuan, aldez aurreko ez hasitako akta egingo du. Egiaztatu beharrekoa, une horretan, Euskal Autonomia Erkidegoaren barruan ez badago, Sailkapen Sozietate batek egindako txostena onartuko da aldez aurreko edo ez hasitako aktatzat. Inbertsio ez-materialak egin ez direla egiaztatzeko, dagokion fakturaren data bidez egingo da, eta, enplegua sortzeko proiektuen kasuan, gizarte-segurantzaren araudian alta emandako data bidez.\n3.– ATETek alderdi hauei buruzko txosten tekniko bat egingo du:\na) PTGEren helburuei zenbaterainoko ekarpena egiten zaion justifikatuko da, bai eta 2.1 puntuan aurreikusitako helburu batzuk betetzen diren ere. Operazioa zer estrategia-neurritan kokatzen den aipatu behar da.\nb) Proiektuak helburuari zer ekarpen egiten dion aipatuko da, bai eta EBren laugarren lehentasunerako programa eragilean aurreikusitako emaitzen adierazle espezifikoak ere.\nc) IAEFen beste lehentasun batzuen helburu espezifikoei zer ekarpen egiten zaion justifikatuko da, bai eta emaitzen adierazleak ere, dagokionean.\nd) Baloratuko da zer puntutaraino betetzen duen proiektuak aukeratutako lurralde-eremuan kokatuta egotearen baldintza.\ne) Eskatzaileak onuradun izateko betekizunak betetzen dituen adieraziko da, 5. oinarriaren arabera.\nf) Gastuak diruz lagundu daitezkeen adieraziko da, 1.2, 1.3 eta 7. oinarrien arabera.\ng) Proiektuaren bideragarritasun teknikoa eta ekonomikoa baloratuko da.\n4.– Jarraian, Dirulaguntzen Batzorde bat eratuko da, eta hura ATETeko ordezkari batek eta Ekonomiaren Garapen eta Azpiegitura Sailaren Arrantza eta Akuikultura Zuzendaritzako teknikarien artean hautatutako bi pertsonek osatuko dute; horiek Zuzendaritzako pertsona titularraren ebazpen bidez izendatuko dira, eta, gainera, Batzordeko idazkaria eta lehendakaria izendatuko dira. Organo horrek ATETek egindako txostenak aztertuko ditu, beharrezko zuzenketak proposatuko ditu eta proiektu bakoitzak dirulaguntza jasotzeko duen eskubidearen irizpen bat emango du. Erabaki hori akatsak zuzentzeko epea amaitu eta bi hilabeteko epean egingo da. Horrez gain, organo horrek dirulaguntza jasotzeko duen eskubidearen irizpenak eta akatsak zuzentzeko proposamenak ATETeri jakinaraziko dizkio eta proposatuko dizkio Arrantza eta Akuikultura Zuzendariari.\n5.– Aurreko lan horiek amaitutakoan, ATETek proiektu guztiak ebaluatuko ditu eta baremoa ezarriko du deialdiaren irizpideak eta jarritako balorazioarekin bat etorriz. Agindu honetan araututako laguntzak lehiaketa bidez esleituko da, Euskadiko Ogasun Nagusiaren Antolarauei buruzko Legearen testu bategina onesten duen azaroaren 11ko 1/1997 Legegintza Dekretuaren 51.1 artikuluan ezartzen denez.Horretarako hiru zerrenda egingo dira, bat agindu honen 1. oinarrian araututako laguntza mota bakoitzeko. Hiru zerrendak goitik beherako hurrenkeran antolatuko dira, proiektuak puntu gehien duenetik puntu gutxien duenera ordenatuta. Ondoren, laguntzen zenbatekoa zehaztuko da, adierazitako ordenari jarraituz, funtsak guztiz agortu arte. Bi laguntza-modalitateetako bati dagokion kopurua agortzen ez bada, soberakina beste modalitateko diru-kopuruari batu ahal izango zaio.\n6.– Bi proiektuk edo gehiagok puntuazio bera lortuko balute, 1. zonako udalerri batean kokatutakoak lehenetsiko dira.\n7.– Jarraian, ATETek ebazpen-proposamena bidaliko dio Arrantza eta Akuikultura Zuzendaritzari. Bertan, gutxienez, informazio hau jaso beharko da:\na) Ezetsi beharreko eskarien zerrenda, dela onuradun izateko baldintzak betetzen ez dituztelako dela IAEFen, programa eragilearen edo PTGEren helburuak lortzen laguntzen ez duten proposamenak direlako, ezesteko arrazoia adieraziz.\nb) Diruz laguntzea proposatu den proiektuen zerrenda. Bertan, proiektu bakoitzak lortutako puntuazioa, eskatzailea zein den, inbertsioaren zenbatekoa, gauzatzeko epea eta proposatutako dirulaguntzaren zenbatekoa jasoko dira.\nc) Atzera egin duten eskaeren ebazpena.\n1.– Arrantza eta Akuikulturako zuzendariak, ATETek egindako proposamena ikusita, ebazpen bakar bat emango du. Ebazpen hori arrazoitua egon beharko da ebazpen-proposamenarekin bat egiten ez duenean, azken hori ez baita loteslea.\ni) Pertsona edo erakunde onuradunen izena.\nii) Diruz lagundutako proiektua.\niii) Diruz lagundu daitekeen gastuaren zenbatekoa.\niv) Diruz lagundutako zenbatekoa urteko kuoten arabera banatua.\nv) Aurreikusitako jarduerak egiteko epea.\nvi) Onuradunari pertsona juridikoaren eraketa egiaztatuko duen dokumentazioa, dagokionean, eta proiektua gauzatzeko beharrezko lizentzia eta baimenak aurkezteko betebeharra ezartzen dion klausula bat.\nvii) Zehapen-prozeduraren batean edo itzultze-prozeduraren batean egonez gero, hura amaitu egin beharko da, emateko ebazpena eta, hala badagokio, ordaintzekoa onartzeko. Prozeduraren ondorioz laguntza publikoak jasotzeko desgaikuntza edo itzultzeko betebeharra ezarriko balitz, baldintzapean emandako laguntza indargabetu egingo da, onuradun izateko debekua dakarten egoeretako batean egoteagatik.\nviii) Nortasun juridikorik gabeko elkarteen kasuan, berariaz adierazi beharko dira elkarteko kide bakoitzak proiektua gauzatzeko hartzen dituen konpromisoak eta bakoitzari aplikatu beharreko zenbatekoa. Kide guztiek izango dute onuradun-izaera.\n– Pertsona eskatzaileen izena.\n4.– Lehiarik gabeko konkurrentziako prozeduraren ebazpena, urriaren 1eko 39/2015 Legearen 45. artikuluaren b) letrako 1. lerrokadan xedatutakoaren arabera, EHAAn argitaratuko da, eta argitalpena jakinarazpentzat hartuko da. Dena dela, interesdun guztiei ebazpen osoa helaraziko zaie, eta, gainera, ebazpenean interesdun bakoitzari berariaz eragiten dioten alderdiak identifikatuko dira. Edonola ere, lehenik egiten den jakinarazpenaren data hartuko da jakinarazpen-datatzat.\n5.– Laguntza eman edo ezesteko ebazpenaren aurka, interesdunak gora jotzeko errekurtsoa aurkeztu ahal izango dio arrantza eta akuikulturako eskumenak dituen Sailburuordetzako titularrari. Horretarako hilabeteko epea izango du ebazpenaren jakinarazpena jaso eta hurrengo egunetik aurrera, edo hiru hilabeteko epea administrazio-isiltasunak ondorioak izan eta hurrengo egunetik aurrera.\n11. oinarria.– Ekoizpeneko inbertsioetarako laguntzen gehieneko zenbatekoa.\n1.– 508/2014 (EB) Erregelamenduaren V. tituluko III. kapituluaren babespean eta dagokion PTGEren arabera egiten diren ekoizpeneko inbertsioetarako finantzaketa-maila honako hau izango da:\na) Arrantza-sektorearen dibertsifikazio-proiektuen kasuan, ekoizpeneko inbertsio-proiektuetarako gehieneko laguntzaren ehunekoa diruz lagundu daitekeen gastuaren % 50ekoa izango da, gehienez % 25era mugatuko diren eraikinetan egindako inbertsioak salbuetsita; gainerako kasuetan, berriz, % 40koa.\nb) Kostaldeko artisautzako arrantzarekin lotutako operazioen kasuan, laguntza % 80raino handitu daiteke.\nc) Ekoizleen erakundeek, ekoizleen erakundeen elkarteek edo lanbide arteko elkarteek gauzatutako operazioen kasuan, laguntza % 75eraino handitu daiteke.\nd) Arrantza-sektorearen dibertsifikazio-proiektuetan, ekoizpeneko produktuetarako gehieneko ehunekoa diruz lagundu daitezkeen proiektuaren gastuen % 100eraino handitu daiteke, operazioak irizpide hauetakoren bati erantzuten dionean: interes kolektiboa, edo onuradun kolektiboa, edo ezaugarri berritzaileak izatea, dagokionean, toki-mailan eta, edozein kasutan, emaitzetarako sarbide publikoa ematea.\ne) Minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzko Europako Batzordearen abenduaren 18ko 1407/2013 (EE) Erregelamenduaren (abenduaren 24ko EBAO, 352 L) arabera ematen diren ekoizpeneko proiektuen kasuan, aurreko ehunekoak aplikatuko dira, eta gehienez ere 200.000 euro emango zaizkio sustatzaile bati hiru ekitaldi fiskaleko epean. Ordea, Arrantza eta Akuikultura arloan minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzko Europako Batzordearen ekainaren 14ko 707/2014 (EB) Erregelamenduaren arabera ematen diren ekoizpeneko proiektuen kasuan, aurreko ehunekoak aplikatuko dira, eta gehienez ere 30.000 euro emango zaizkio sustatzaile bati hiru ekitaldi fiskaleko epean.\n2.– 508/2014 (EB) Erregelamenduaren V. tituluko I., II. eta IV. kapituluetan sartutako ekoizpeneko inbertsioen proiektuen kasuan, 1. oinarriaren 5. zenbakian xedatutakoa aplikatuko da.\n12. oinarria.– Ekoizpenekoak ez diren inbertsioetarako laguntzen zenbatekoa.\n1.– 508/2014 (EB) Erregelamenduaren V. tituluko III. kapituluaren babespean, dagokion PTGEren arabera egiten diren eta ekoizpenekoak ez diren inbertsioetarako finantzaketa-maila honako hau izango da:\na) Ekoizpenekoak ez diren inbertsio-proiektuen laguntzaren gehieneko ehunekoa operazioan diruz lagundu daitekeen gastuaren % 50ekoa izango da.\nd) Ekoizpenekoak ez diren proiektuetarako laguntzen gehieneko zenbatekoa % 100eraino handitu daiteke, operazioak irizpide hauetakoren bati erantzuten dionean: interes kolektiboa, edo onuradun kolektiboa, edo ezaugarri berritzaileak izatea, dagokionean, toki-mailan eta, edozein kasutan, emaitzetarako sarbide publikoa ematea.\ne) Minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzko Europako Batzordearen abenduaren 18ko 1407/2013 (EE) Erregelamenduaren (abenduaren 24ko EBAO, 352 L) arabera ematen diren proiektuen kasuan, aurreko ehunekoak aplikatuko dira, eta gehienez ere 200.000 euro emango zaizkio sustatzaile bati hiru ekitaldi fiskaleko epean. Ordea, Arrantza eta Akuikultura arloan minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzko Europako Batzordearen ekainaren 14ko 707/2014 (EB) Erregelamenduaren arabera ematen diren proiektuen kasuan, aurreko ehunekoak aplikatuko dira, eta gehienez ere 30.000 euro emango zaizkio sustatzaile bati hiru ekitaldi fiskaleko epean.\nf) Arrantza-sektoreari lotutako azoka edo ekitaldiak eta itsasoari lotutako jarduerak, 6.000 euro, gehienez ere.\n2.– 508/2014 (EB) Erregelamenduaren V. tituluko I., II. eta IV. kapituluetan sartutako ekoizpenekoak ez diren inbertsioen proiektuen kasuan, 1. oinarriaren 5. zenbakian xedatutakoa aplikatuko da.\n13. oinarria.– Laguntzaren zenbatekoa, enplegua sortzeko proiektuen kasuan.\n1.– Agindu honetan arautzen diren laguntzen pertsona onuradunek betebehar hauek izango dituzte, betiere:\n1) dirulaguntza onartzea. Dirulaguntzaren onuradunak ez badio berariaz eta idatziz dirulaguntzari uko egiten laguntza eman izanaren jakinarazpena hartu eta hamabost egunean, onartu egiten duela ulertuko da.\n2) Ondasun higiezinak eraiki, eskuratu edo birgaizteari dagokionez, gutxienez 10 urtez eutsi beharko zaie dirulaguntzaren helburu diren inbertsioei, eta gainontzeko ondasunei dagokienez, 5 urtez; epe horretan, ezin izango dira besterendu, ezta amortizatu, ezta diruz laguntzen den helbururako barik beste helburu baterako erabili. Ondorio horietarako, eta ondasun higiezinak eraiki, eskuratu edo birgaitzen diren kasuan, onuradunak dirulaguntza ematen dion administrazio-ebazpena aurkeztu beharko du dagokion jabetza-erregistroan. Erregistro horretan, agiri hori ikusita, jabaria erabiltzeko mugaren erregistro-idazpena egingo da, hipoteka-legeriarekin bat etorriz.\n3) Dirulaguntzaren xede den proiektua gauzatzea laguntza emateko ebazpenean edo, dagokionean, luzapena emateko ebazpenean ezarritako epean, eta bertan, deialdia egiteko aginduan eta aplikatu beharreko gainerako arauetan jasotako baldintzak eta betebeharrak betez\n4) Enplegua sortzeko laguntzen kasuan, enpleguei gutxienez hiru urtez eutsi beharko zaie.\n5) ATETi betekizunak eta baldintzak betetzen direla frogatzea, eta dirulaguntzaren xede den jarduera egin dela eta haren helburua bete dela ere bai, agindu honetan ezarritakoaren arabera.\n6) Dirulaguntza esleitzen duen organoak, ATETek, Kontrol Ekonomikoko Bulegoak edo Herri Kontuen Euskal Epaitegiak, dagokionean, egingo dituzten egiaztapen-ekintzak betetzea, eta eskumena duten autonomia-erkidegoko, estatuko edo Europako Erkidegoko kontrol-organoek finantza-arloa egiaztatzeko eta kontrolatzeko egin dezaketen beste edozein ekintza ere bai. Horretarako, ekintza horiek gauzatzean eskatzen zaien informazio guztia eskaini behar dute onuradunek.\n7) Administrazio baten edo erakunde publiko zein pribatu baten beste laguntza edo dirulaguntzaren bat lortuz gero helburu bera betetzeko, horren berri ematea idatziz ATETi. Era berean, abian den ekitaldian eta aurreko bietan eskatutako edo eskuratutako minimis laguntza guztiak jakinarazi beharko ditu, horien xedea edozein dela ere. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\n8) Dirulaguntza emateko kontuan hartzen den egoera subjektibo edo objektiboren bat aldatzen bada, aldaketaren berri ematea idatziz ATETi eta Arrantza eta Akuikultura Zuzendaritzari. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\n9) Nortasun juridikorik ez duten elkarteak ezin dira desegin Euskadiko Ogasun Nagusiaren Antolarauei buruzko Legearen testu bateginaren 32.m) artikuluarekin lotuta 44. artikuluan finkatzen den preskripzio-epea igarotzen den arte.\n10) Merkataritza-legeriak eskatutako terminoetan ikuskatutako kontabilitate-liburuak, erregistro izapidetuak eta gainerako dokumentazio guztia izatea, eta deialdi bakoitzean finantzatutako inbertsioarekin lotutako inbertsio eta gastu guztietarako kontabilitate-kode egoki bat edo kontabilitate-sistema bereizi bat mantentzea, araudiak finkatzen dituen kontrolak egin ahal izateko eta, zehazkiago, auditoretza-pista bat emateko, 1303/2013 (EB) Erregelamenduaren 125. artikuluaren arabera.\n11) Jasotako funtsen aplikazioaren egiaztagiriak gordetzea, dokumentu elektronikoak barne, azken ordainketa jaso eta bost urtez gutxienez, 966/2012 Erregelamenduaren (EB; EURATOM) 136. artikuluan ezarritakoari jarraikiz.\n12) Dirulaguntza justifikatzeko edozein sistema ezarrita ere, Europako Batzordearen eta Europako Kontuen Auzitegiaren eskura izan beharko dira diruz lagundutako gastuak justifikatzeko agiriak 2023ko abenduaren 31ra arte, salbu eta 1303/2013 (EB) Erregelamenduaren 140. artikulua aplikatzean bestelako eperen bat bete beharko balitz. Kasu horretan, nahiko aurrerapenarekin jakinaraziko da egoera hori.\n13) Egindako inbertsioaren finantzaketaren izaera publikoaren behar adinako publizitatea egitea, Itsaso eta Arrantzako Europako Funtsa (IAEF) espresuki aipatuz, 1303/2013 (EB) Erregelamenduaren 115. artikuluan eta XII. eranskinean eta 821/2014 (EB) Erregelamenduaren II. kapituluan xedatutakoarekin bat.\n14) Eskabidea onartzeko baldintzak, 508/2014 (EB) Erregelamenduaren 10.1 artikuluan jasotakoak, betetzea operazioaren gauzatze-aldi guztian eta onuradunari azken ordainketa egin eta hurrengo bost urteetan. Horrela, dirulaguntza eman ondorengo kontroletan arau-hausteak edo iruzurrak hautematen badira, eta 966/2012 Erregelamenduaren 135. artikuluarekin bat etorriz, behar gabe ordaindutako laguntza berreskuratzeko prozedurari ekin ahal izango zaio.\n15) Azaroaren 11ko 1/1997 Legegintzako Dekretuak onartutako Euskal Autonomia Erkidegoko Ogasun Nagusiaren Antolarauei buruzko testu bateginaren 50. artikuluan eta Dirulaguntzei buruzko azaroaren 17ko 38/2003 Lege Orokorraren 14. artikuluan aurreikusitakoaren arabera exijitu daitekeen beste edozein obligazio betetzea.\n2.– ATETek egingo du diruz lagundutako jardueren kontrola eta jarraipena. Horretarako, behar adina ikuskapen egin ahal izango du egiaztatzeko behar bezala gauzatzen direla diruz lagundutako proiektuak; beraz, eskatzen zaien agiri eta informazio oro eman beharko dute onuradunek.\n1.– Proiektuak 2019ko urtarrilaren 1etik 2020ko abenduaren 31ra egin ahalko dira. Nolanahi ere, diruz lagundu daitezkeen jarduketak 2019ko ekitaldian hasi beharko dira.\n3.– Ezohiko kasuetan, diruz lagundutako jarduera egin eta amaitzeko epeari dagokionez, erakunde onuradunaren kontroletik kanpoko kausak daudenean eta behar bezala justifikatzen direnean, inbertsioa eta/edo gastua amaituta egon behar duen data baino gutxienez 30 egun lehenago idatzizko eskaria aurkeztuta, Arrantza eta Akuikultura Zuzendaritzak, horretarako emandako ebazpenaren bidez, epea luzatu ahal izango du. Luzapen hori ez da inongo kasutan izango hasieran adostutako epearen erdia baino luzeagoa.\n16. oinarria.– Dirulaguntza jaso duten jardueren azpikontratazioa.\n1.– Dirulaguntzei buruzko azaroaren 17ko 38/2003 Lege Orokorraren 29. artikuluan eta dirulaguntzei buruzko azaroaren 17ko 38/2003 Lege Orokorraren Araubidea onesten duen uztailaren 21eko 887/2006 Errege Dekretuaren 68. artikuluan ezarritakoa aplikatzeko, ulertzen da onuradun azpikontratatzaileak hirugarrenekin hitzartzen duela dirulaguntzaren helburua eratzen duen jardueraren exekuzio osoa edo partziala. Kontzeptu horretatik kanpo geratzen da onuradunak berak diruz lagundutako jarduera egiteko egin behar dituen gastuen kontratazioa.\n2.– Diruz lagundutako jardueraren % 100 ere azpikontratatu dezake onuradunak. Ezin izango da jarduerarik azpikontratatu, baldin eta diruz lagundutako jardueraren kostua gehitu eta jardueraren edukiari inongo balio erantsirik ematen ez badio. Hirugarrenekin azpikontratatutako jarduerak dirulaguntzaren % 20tik gora hartzen badu eta kopuru hori 60.000 eurotik gorakoa bada, azpikontratazioak betekizun hauek konplitu beharko ditu:\nDirua lagundutako jarduerentzat jadanik beste administrazio publiko batek eman badu dirulaguntzarik, ulertu beharko da administrazio honek egiaztatu duela betekizun hauek konplitzen direla.\n5.– Aurreko zenbakian jasotakoa betetzeko, onuradunei dagokie ziurtatzea, diruz lagunduko den jarduera gauzatzea hirugarrenekin hitzartuz gero, dekretu honek ezarritako mugak berdin errespetatuko direla gastu diruz lagungarrien zenbatekoari eta izaerari dagokienez; kontratistek Dirulguntzei buruzko azaroaren 17ko 38/2003 Lege Orokorraren 46. artikuluan adierazitako lankidetza-betebeharra bete behar dute, eta muga horiek benetan errespetatzen dituztela behar bezala egiaztatzeko aukera eman.\n6.– Alabaina, onuradunak ezingo du diruz lagundutako jarduera gauzatzea honako hauekin hitzartu, ez guztiz ez zati batean:\na) Dirulaguntzei buruzko azaroaren 17ko 38/2003 Legearen 13. artikuluan zehaztu galarazpenetako bati lotuak diren pertsonekin.\nd) Onuradunari lotutako pertsona edo erakundeekin, zeintzuk uztailaren 21eko 887/2006 Errege Dekretuaren 68.2 artikuluan zehaztutakoak diren, salbu eta zirkunstantzia hauek agertu:\nii) Arrantza eta akuikulturako eskumenak dituen Zuzendaritzaren aldez aurretiko baimena lortu izana.\n17. oinarria.– Laguntzen justifikazioa.\n1.– Onuradunak egiaztatu beharko du proiektua gauzatu duela, bai eta dirulaguntza ematea eragin zuten betekizunak eta baldintzak betetzen dituela.\n2.– Horretarako, laguntza emateko ebazpenean emandako epean proiektua gauzatu ondoren, onuradunak dokumentazio hau aurkeztuko du ATETeren erregistroan, proiektua egiteko epemugaren hurrengo hiru hilabeteko epean gehienez:\na) Dirulaguntzaren ordainketa eskatzeko idatzia.\nb) Proiektua egin izanaren justifikazio-memoria, lortutako helburuak aipatuz. Azken ordainketaren kasuan, 1014/2014 Erregelamenduan aurreikusitako emaitzen adierazleei buruzko informazioa emango da.\nc) Proiektu bererako eskatutako eta lortutako laguntzen erantzukizunpeko adierazpena.\nd) Onuraduna izateko betekizunak betetzen jarraitzen direla dioen erantzukizunpeko adierazpena.\ne) Fakturen zerrenda, honako hauek adieraziz: faktura-zenbakia, jaulkitzen duen enpresaren izena eta IFZ.\nf) Egindako gastuen jatorrizko fakturak edo kopia konpultsatuak, fakturak horiek ordaindu izanaren bankuko justifikazio-agiriekin batera.\ng) Erantzukizunpeko adierazpena, honako hau adieraziko duena: fakturak eta gainerako justifikazio-agiriak ez direla aurkeztu diruz laguntzeko moduko beste programa batzuk justifikatzeko. Aitzitik, agiri horiek aurkeztu baldin badira diruz laguntzeko moduko beste programa batzuk justifikatzeko, zehaztu beharko da programak zein diren eta, faktura edo justifikazio-dokumentu bakoitzari dagokionez, zein den jasotako dirulaguntzaren ehunekoa.\nh) Foru-ogasunari eta Gizarte Segurantzari ordaindu beharreko zerga-betebeharrak egunean dituela egiaztatzen duten ziurtagiriak.\ni) Eskaera emateko unean oraindik eskuratu gabe zeuden dena delako jarduera motarako baimenak, inskripzioak eta/edo lizentziak, beranduenez, azken ordainketa-eskariarekin batera aurkeztuko dira.\nj) Jarduketa batean beharrezkoa bada dagokion elkargo ofizialak proiektu tekniko ikus-onestea, sustatzaileak lehen justifikazioarekin batera aurkeztu beharko du kapitulukako aurrekontuaren laburpenaren eta horren memoriaren kopia. Kasu horretan, tekniko eskudunak sinatutako obra-ziurtagiriak aurkeztuko dira.\nk) Makineria eta ekipamendua eskuratu izana justifikatzeko dokumentuan diruz lagundutako ekipamenduen zerrenda bat sartu beharko da, honako hauek adieraziz: marka, modeloa, eta serie-zenbakia edo identifikaziorako erreferentzia baliokidea.\nl) Azterketak, proiektu teknikoak, planoak eta antzeko dokumentuak egin direla justifikatzeko dokumentuan, sustatzaileak ale bat entregatuko du euskarri informatiko egokian, hedapena egin ahal izateko. Kopiak erantsi behar dira ere liburuak, eskuorriak, gidak eta abar argitaratzen badira. Dirulaguntza mintegiak edo antzeko jarduerak egiteko ematen bada, landutako gaien eta ondorioen kopia bat aurkeztuko da.\nm) Erregistro publiko batean inskriba daitezkeen ondasunen kasuan, ondasuna erregistroan dirulaguntzaren eragina adieraziz erregistratu dela egiaztatzeko dokumentazioa erantsi beharko da, azken ordainketa-eskaerarekin, beranduenez ere.\n3.– Enplegua sortzeko laguntzak. Kasu horietan, ondoko justifikazio-agiri hau aurkeztu beharko da:\na) Besteren konturako kontratazioaren kasuan, honako hauek aurkeztu beharko dituzte: lan-kontratuen kopia, Gizarte Segurantzan alta emanda daudela egiaztatzeko dokumentazioa, kontratazioaren hilabeteko TC2a, eta altaren aurretiko langabezia-egoera egiaztatzen duen lan-bizitzaren txostena.\nb) Jarduera independenteen sorreraren kasuan, altaren aurretiko langabezia-egoera egiaztatzen duen lan-bizitzaren txostena eta Gizarte Segurantzaren erregimeneko alta.\n4.– ATETek hautatutako proiektuak gauzatzearen justifikazio-dokumentazioa jasoko du, guztia dagoela egiaztatuko du, ATETen zigilua ipiniko die fakturei eta kopiak erkatuko ditu.\n5.– Zati baten edo azken ordainketaren aurretik, ATETeko langileek inbertsioaren egiaztapen materiala egingo du in situ, bermatzeko egiaztatu beharreko ondasuna benetan existitzen dela, baloratutako proiektu edo memoriaren araberakoa dela, erabilgarria dela eta funtzionatzen duela, dokumentu bidezko justifikazioarekin bat egiten duela, onuradunak IAEFek ezarritako publizitate-arauak betetzen dituela, bai eta beharrezkoak diren beste edozein egiaztapen egiteko ere, diruz lagundutako inbertsio edo gastuen arabera.\nEgiaztapen materialaren akta proiektua justifikatzeko epemuga eta 15 egunera egingo da, beranduenez ere. Kudeaketa egokia eta laguntzen ordainketa bermatzeko, justifikazio-agiriak aurkezteko gehieneko epea bi hilabetekoa izango da, inbertsioaren edo gastuaren azken egunetik aurrera.\nATETeko langileek, inbertsioak eta gastuak egiaztatu ondoren, egiaztapen-proposamen bat emango dute, eta hori oinarri hartuta ATETek ordainketa-proposamena aurkeztuko dio Arrantza eta Akuikultura Zuzendaritzari.\n6.– Edozein ziurtagiritan, zati batekoa edo azkenekoa izanik, zuzendaritzak txosten bat eman beharko du, honako hau adieraziz:\na) Ondasunen hornikuntza, zerbitzu-prestazioa eta, oro har, haren kostua diruz laguntzen den jarduera benetan egin zirela ezarritako epean, baldintzak betetzen dituela eta laguntza emateko xedearekin bat egiten duela, zehaztuz zer egiaztatzen den, onartutakoaren aldean, eta zer aldaketa egon diren aurrekontu-sailen artean edo aurreikusitako inbertsioetan.\nb) Ziurtagiri bakoitzean aitortutako gastuak diruz lagundu daitezkeela, fakturen bidez edo frogatzeko gaitasun baliokidea duten kontabilitateko dokumentuen bidez justifikatuta daudela eta ordaindu direla.\nc) Onuradunak behar bezala kontabilizatu dituela exekuzio bakoitzarekin lotutako finantza-operazioak.\nd) Onuradunak Itsaso eta Arrantzako Europako Funtsaren erregelamenduan ezarritako publizitate-arauak betetzen dituela.\ne) Kontratazio publikoaren eraginpeko espedienteen kasuan, txostenean idatziz jasoko da kontratazioa estatuko eta Europar Batasuneko araudiaren arabera egin dela.\n7.– ATETek ziurtatutako operazioen justifikazio-dokumentazioa gorde eta zainduko du, eta bermatu egingo du dokumentazio hori eskatzen duten kontrol-organoen eskura jartzen dela; nahitaez gorde beharko ditu espedienteak, gutxienez, azken operazioa amaitu eta hurrengo bost urteetan, eta programa eragilea itxi eta hurrengo hiru urteetan.\n18. oinarria.– Dirulaguntza ordaintzea.\n1.– Ordainketak laguntza aurreko oinarrian ezarritako baldintzetan arrazoitu ondoren eta ATETeko langile teknikariak ziurtapena egin ondoren egingo dira. Arrantza eta Akuikultura Zuzendaritzak gainbegiratuko du ATETen ordainketa proposamena.\n2.– Inbertsioen kasuan, bi zati ordaindu ahal izango dira interesdunak hala eskatuta ekitaldi bakoitzeko, aurreko artikuluan aipatzen diren agiriak, alegia, proiektuaren zati bat gauzatu dela egiaztatzekoa, aurkeztu ondoren.\nLaguntza emateko unean, pertsona onuradunaren izaera bereganatzen duen erakundeari dagokion erregistroan eraketa eta inskripzioa oraindik egin gabe dauden kasuan, ez dira emango ordainketa partzialak, harik eta hura eratu arte.\n3.– Enplegua sortzeko proiektuetarako laguntzen kasuan, kontratazioa egiaztatzen duten agiriak aurkeztu ondoren eta ATETeko zerbitzu teknikoek sortutako lanpostuei eusten zaiela behar bezala egiaztatu ondoren emango dira, edo, jarduera independenteen kasuan, bizilekua dirulaguntza ematean kostaldeko udalerri batean bizitzen jarraitzen dutela egiaztatu ondoren.\n4.– Dirulaguntza hauek ordaintzeko, ezinbestekoa da Euskal Autonomia Erkidegoko Administrazio Orokorraren edo haren erakunde autonomoen antzeko dirulaguntzak edo laguntzak direla-eta bideratzen hasitako itzulera- edo zigor-prozedurak amaituta edukitzea.\n5.– Dirulaguntzaren xede den proiektua ezarritako gehieneko epeen barruan egiten ez bada edo egiaztatzeko dokumentazioa aurkezten ez bada dirulaguntza jasotzeko eskubidea galduko da.\n19. oinarria.– Beste laguntzarik jasotzea eta dirulaguntzaren baldintzak aldatzea.\n1.– Beste edozein erakunde publiko nahiz pribatuk emandako dirulaguntzak eta laguntzak lortzen badira, hori justifikatu eta jakinarazi beharko zaio, idatziz, ATETeri, egoera horren berri izan eta hurrengo hamabost egun naturalen barruan, eta, edonola ere, jasotako funtsen erabilera justifikatu baino lehen. Gerta liteke, ondorioz, dirulaguntza emateko ebazpena aldatzea; kasu horretan, dena dela, dekretu honetan ezarritako gutxieneko eskakizunak eta laguntza ematea eragin zuen xedea bete behar izango dira. Horretarako, zuzendaritza eskuduneko titularrak dagokion aldaketa-ebazpena emango du, hala egokituz gero, emandako dirulaguntzaren zenbatekoak oinarri berriaren arabera doitzeko. Hala bada, abenduaren 17ko 698/1991 Dekretuan jasotako itzulketa-prozedurari ekingo zaio.\n2.– Baldin eta dirulaguntza emateko kontuan izandako baldintzak aldatzen badira, onartutako proiektua ez bada gauzatzen aurreikusitako epeetan, eskabidearekin batera aurkeztutako proiektua aldatu edo birprogramatu egiten bada baina proiektua ez bada funtsean aldatzen eta, betiere, agindu honetako gutxieneko eskakizunak betetzen badira eta laguntza helburu bererako erabiltzen bada, ATETeri jakinarazi eta justifikatu beharko zaio, idatziz. Hala ere, ez da aldatuko dirulaguntza emateko ebazpena.\nAitzitik, baldin eta dirulaguntza emateko kontuan izandako baldintzak aldatzen badira, onartutako proiektua ez bada aurreikusitako epeetan gauzatzen, eskabidearekin batera aurkeztutako proiektua aldatu edo birprogramatzen bada eta, horren guztiaren ondorioz, proiektua funtsean aldatzen bada baina laguntza helburu bererako erabiltzen bada, ATETeri idatziz jakinarazi eta justifikatu beharko zaio. ATETeak, egiaztatu beharrekoak egiaztatu ondoren, ebazpena aldatzeko proposamena egingo dio Arrantza eta Akuikultura Zuzendaritzari, eta azken horrek erabakiko du aldaketa egingo den ala ez.\n3.– Baldin eta diruz lagundutako jardueraren behin betiko eta benetako kostua onetsitako gastuaren aurrekontua (laguntza zehazteko baliatu zena) baino txikiagoa bada, emandako dirulaguntzaren zenbatekoa txikitu egingo da, dagokion proportzioan, akuikulturan eskumena duen zuzendaritzako titularraren likidazio-ebazpenaren bidez, eta, ondoren, dirulaguntzaren ehunekoa oinarri berriari aplikatuko zaio.\n4.– Dirulaguntzak emateko ebazpenaren zati bat betetzen ez bada eta aurkeztu eta onartutako proiektu bat bere osotasunean itxuragabetzen bada horregatik, emandako dirulaguntza baliogabetuko da. Horretarako, aipatutako zuzendaritzako titularrak dagokion ebazpena emango du, eta abenduaren 17ko 698/1991 Dekretuan aurreikusitako itzultze-prozedurari hasiera emango zaio, hala badagokio.\n1.– Eskatzaileak eskabide horretan atzera egiteko aukera izango du. Eskatutako laguntzak emateko prozeduraren ebazpena jakinarazi baino lehen egin beharko du atzera. Atzera egiteko, halaxe egin dela egiaztatzea ahalbidetzen duen edozein modu erabiliko da, eta arrantza eta akuikulturaren alorrean eskumena duen zuzendaritzako titularra izango da, ebazpen bidez, bete-betean onartuko duena atzera egite hori eta prozedura bukatutzat joko duena erakunde horri dagokionez.\n2.– Emandako laguntzari uko egin ahal izango dio onuradunak. Laguntza onartu ondoren eta gastua egiten bukatu aurretik egin ahal izango dio uko laguntzari, baldin eta Administrazioak ez badu inolako ordainketarik egin, betiere. Uko egiteko, halaxe egin dela egiaztatzea ahalbidetzen duen edozein modu erabiliko da, eta arrantza eta akuikulturaren alorrean eskumena duen zuzendaritzako titularra izango da, ebazpen bidez, berariaz onartuko duena uko egite hori eta prozedura bukatutzat joko duena erakunde horri dagokionez.\n1.– Onuradunak ez badu betetzen agindu honetako betebeharren bat edo dirulaguntzak emateko ebazpenak ezartzen duen baldintzaren bat, ez badu proiektua zati batean betetzen (eta, modu horretan, laguntzaren xedea osorik hutsaltzen badu), edo dirulaguntza edo laguntza publikoak itzultzera behartzen duen egoeraren batean badago Euskal Autonomia Erkidegoko Ogasun Nagusiaren Antolarauei buruzko Legearen 53. artikuluarekin eta abenduaren 17ko 38/2003 Legearen 37. artikuluarekin bat etorriz, laguntza eman zuen organo eskudunak, itzulketa-espedientea izapidetu ondoren (interesduna entzunda), ebazpen bidez, dirulaguntza jasotzeko eskubidea kenduko dio (partzialki edo erabat) onuradunari, eta, hala badagokio, aginduko dio Euskal Autonomia Erkidegoko Diruzaintza Nagusiari itzultzeko hartu dituen laguntzak (guztia edo zati bat, proiektuaren betetze-mailarekiko modu proportzionalean) eta dagozkion legezko interesak, abenduaren 17ko 698/1991 Dekretuarekin (Euskal Autonomia Erkidegoaren aurrekontu orokorren kontura ematen diren dirulaguntzen bermeei eta itzulketei buruzkoa) eta Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53. artikuluarekin bat etorriz, hartara eragotzi gabe beste neurri batzuk hartzea. Aipatutako diru-kopuruak diru-sarrera publikotzat hartuko dira lege-ondorio guztietarako. Ez-betetzea inbertsioei eusteko epeari badagokio, emandako dirulaguntzaren itzulketa «pro rata temporis» egingo da.\n22. oinarria.– Estatuaren laguntzak eta bateragarritasunak.\n1.– Agindu honetan araututako laguntzak honako Erregelamendu hauen arabera ematen dira: Europako Batzordearen abenduaren 18ko 1407/2013 (EE) Erregelamendua. Erregelamendu hori minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzkoa da, eta ezartzen du enpresa jakin bati estatu kide batek emango dizkion laguntzen kopuru osoa ez dela 200.000 euro baino gehiagokoa izango, hiru ekitaldiko edozein alditan. Europako Batzordearen ekainaren 27ko 717/2014 Erregelamendua. Erregelamendu hori minimis laguntzei Europar Batasuneko Funtzionamenduaren Ituneko 107. eta 108. artikuluak aplikatzeari buruzkoa da, eta ezartzen du enpresa jakin bati estatu kide batek emango dizkion laguntzen kopuru osoa ez dela 30.000 euro baino gehiagokoa izango, hiru ekitaldiko edozein alditan.\nLaguntza hauek bateragarriak izango dira onuradun berek administrazio publiko honetatik edo beste batzuetatik jasotako beste laguntza batzuekin, horien xedea edozein izanik ere, betiere laguntzen metaketak ez badu gainditzen onuradun bakoitzak jarritako muga (200.000 euro aplikatuz gero Europako Batzordearen abenduaren 18ko 1407/2013 (EE) Erregelamendua eta 30.000 euro aplikatuz gero Europako Batzordearen ekainaren 27ko 717/2014 Erregelamendua) hiru ekitalditan jaso dezakeen gehieneko zenbatekoa. Bateragarriak izango dira, halaber, minimis erregimenekoak ez diren laguntzekin, xede bererako edo beste baterako administrazio publikoak emandakoekin, baldin eta metaketak ez baditu eragiten hiru ekitalditan aipatutako diru kopuru mugak edo ez badu gainditzen gainerako beste laguntzen alorrean aplikatzekoa den araudia.\n2.– Aurreko zenbakian xedatutakotik salbuetsiko dira 508/2014 (EB) Erregelamenduaren V. tituluko I., II. eta IV. kapituluetan aurreikusitako neurriekin lotutako laguntzak, 66. eta 67. artikuluetan izan ezik, bakarrik tokiko kudeaketa era guztiz argian justifikatzen denean. Neurri horiek arrantza eta akuikulturako produktuak eraldatu eta merkaturatzen dituen arrantzaren eta akuikulturaren sektoreari zuzenduta daude. Neurri horiei dagozkien eragiketetarako laguntzak ematen direnean, kontribuzio-eskalak eta apartatu honetan aipatutako 508/2014 Erregelamenduko (EB) neurrietarako ezarritako laguntzen araudia errespetatuko dira.\nLAGUNTZA HONEN XEDE DIREN KOSTALDEKO UDALERRIAK ETA ZONAREN ARABERAKO SAILKAPENA, LAGUNTZA HONEN ONDORIOETARAKO\na) Eskatzailea (Pertsona edo entitatea, telefonoa, emaila, jaiotza data, sexua, helbidea, abisuak jasotzeko datuak, jakinarazpen eta abisuen hizkuntza) edo ordezkariaren datuak.\n2.– Datu orokorrak.\na) Zein lurraldetan daude eskatzailearen datu fiskalak.\n3.– Eskaeraren datuak.\na) Dirulaguntza mota.\n4.– Proiektuaren datu orokorrak.\nc) Proiektuaren azalpena (Egunak eta azalpen laburra).\nd) Kokatu proiektua estrategiaren (PTGE) barruan.\ne) Proiektuaren karakterizazioa.\nf) Inbertsioaren/Gastuaren zenbatekoa (kontzeptuaren arabera sailkatua).\ng) Egiaztatutako finantzaketaren jatorria.\nh) Inbertsio-egitasmoaren kanpoko finantzazioa deskribatzea (hala badagokio): leasinga.\ni) Proiektuaren araberako adierazleak (enplegu-datuak).\n5.– Proiektua baloratzeko azalpen-memoria.\nPROIEKTUA BALORATZEKO JUSTIFIKAZIO-MEMORIA\n(EKOIZPENEKOAK EZ DIREN INBERTSIO-PROIEKTUAK)\n1.– Proiektuaren ekarpena udalerriari edo eskualdeari.\nEremuaren garapen-maila, proiektuari dagokionez. Eragina eta emaitzak (proiektuak nola lagunduko duen udalerria, eskualdea, lurraldea eta abar garatzen).\nArrazoiak eta helburuak.\n3.1.– Proiektuaren memoria deskriptiboa, lortu nahi diren edo espero diren helburuak eta garapen ekonomiko-finantzarioa aipatuz.\n3.2.– Produktua edo prestakuntza sustatzea.\nProduktuaren edo prestakuntzaren sustapena baloratzea.\nProduktuak edo prestakuntza-ekintzak bultzatzen dituzten ekintzarik egonez gero, zeintzuk diren azaldu behar da.


Eguberrietako zorion-agurra « Prentsa oharrak\nBetiko Eguberriak berreskuratzeko esperantza, Udalaren Eguberrietako zorion-agurraren muina\nKategoriak: Prentsa oharrak — Etiketak: 2021-2022 Gabonak, Eguberrietako zorion-agurra, Teresa Ibánez, Txema Blasco — Komunikazio Zerbitzua / Servicio de Comunicación — 21 abendua 2021 10:03\nGasteizko Udalak bat egin du herritarrekin, egoera sanitarioak aukera eman duenean betiko Eguberriak berreskuratzeko esperantzan. Hori da Udalaren Eguberrietako zorion-agurraren muina, gizartearen gurari nagusiak erakusten baitira bertan, irudietan; berriro elkartzeko, giza harremanak berreskuratzeko eta normaltasunera bueltatzeko nahiaren ingurukoak.\nHori dela eta, adineko bi pertsona ageri dira bideoaren hasieran, eta, Eguberriak iristen ari direlarik, deus berezirik ez dutela nahi adierazten dute. Egiatan, gauza bakarra nahi lukete: betikoa, betiko gisan. Betiko Eguberri horiek irudikatzen dira Gasteizko Udalaren zorion-agurrean: senideak berriro elkartzea, paseoak Eguberrietako argiak ikusiz, erosketak bertako dendetan, bisita Floridako jaiotza monumentalera…, guztia ere erantzukizun kolektiborako deia egiteaz batera: “Berriro betiko Eguberriak bizi ahal izatea, guztion esku dago”, esaten da, Eguberri zoriontsuak eta Urte Berri ona opa aurretik.\nAurreko urtean bezala, irudi erreal baten aldeko apustua egin du Udalak, Teresa Ibáñez eta Txema Blasco antzezle entzutetsuak protagonista dituen bideokonferentzia tarteko. Kanpoaldeen filmaketa gehiena hilaren 8an egin zen, elurtean, eta Gasteizko Eguberrietako hainbat irudi tipiko biltzen ditu.


Chapaize - Wikipedia, entziklopedia askea.\nChapaize Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 148 biztanle zituen.\nJean-Michel COGNARD (2014-2020)\n46° 33′ 26″ N, 4° 44′ 14″ E / 46.557222222222°N,4.7372222222222°E / 46.557222222222; 4.7372222222222Koordenatuak: 46° 33′ 26″ N, 4° 44′ 14″ E / 46.557222222222°N,4.7372222222222°E / 46.557222222222; 4.7372222222222\nChampagny-sous-Uxelles, Bissy-sous-Uxelles, La Chapelle-sous-Brancion, Chissey-lès-Mâcon, Cormatin, Étrigny, Malay eta Martailly-lès-Brancion\n2007an Chapaize udalerrian erroldatutako biztanleak 148 ziren. Familiak 73 ziren, horien artean 32 pertsona bakarrekoak ziren (14 bakarrik bizi ziren gizonak eta 18 bakarrik bizi ziren emakumeak), 27 seme-alabarik gabeko familiak ziren eta 14 seme-alabak dituzten bikoteak ziren.\n2007an 142 etxebizitza zeuden, 78 familiaren etxebizitza nagusia ziren, 42 bigarren erresidentzia ziren eta 22 hutsik zeuden. 138 etxeak ziren eta 3 apartamentuak ziren. 78 etxebizitza nagusietatik 66 bere jabearen bizilekua ziren, 11 alokairuan okupaturik zeuden eta 1 doan lagata zegoen; 5 etxek bi gela zituzten, 14 etxek hiru zituzten, 20 etxek lau zituzten eta 40 etxek bost zituzten. 62 etxek euren parking plaza propioa zuten azpian. 43 etxetan ibilgailu bat zegoen eta 26 etxetan bat baino gehiago zituzten.\nChapaize udalerriko biztanleria-piramidea 2009an .\n2007an lan egiteko adina zuten pertsonak 85 ziren, horien artean 68 aktiboak ziren eta 17 inaktiboak ziren. 68 pertsona aktiboetatik 64 lanean zeuden (31 gizon eta 33 emakume) eta 4 langabezian zeuden (2 gizon eta 2 emakume). 17 pertsona inaktiboetatik 12 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.\n2009an Chapaize udalerrian 65 unitate fiskal zeuden, 125 pertsonek osaturik. Pertsona bakoitzeko diru-sarrera fiskalaren mediana urteko 19.455 euro zen.\n2007an zeuden 6 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ostalaritza eta jatetxe enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Chapaize udalerrian 14 nekazaritza-ustiategi zeuden, 880 hektarea erabiltzen.\nBissy-sous-Uxelles (2,0 km)\nChampagny-sous-Uxelles (2,6 km)\nChissey-lès-Mâcon (3,5 km)\nBresse-sur-Grosne (4,0 km)\nCormatin (4,1 km)\nLa Chapelle-sous-Brancion (4,3 km)\nMalay (4,4 km)\nAmeugny (5,6 km)\nMartailly-lès-Brancion (5,8 km)\nSavigny-sur-Grosne (5,8 km)\nAzken aldaketa 1 urtarrila 2020(e)an, 21:21(e)tan


Santa Claus village (en) eta Santa Claus Land (en)\nFather Christmas (en) , Ded Moroz, Sinterklaas (en) eta San Nikolas (Europako folklorea)\nMrs. Claus (en)\nBizarzuri edo Aita Noel (Papá Noel gaztelaniaz eta Père Noël frantsesez) —edo, izena kristaututa, Santa Claus edo San Nikolas— Eguberriko pertsonaia tradizionala da Mendebaldeko kristau gizartean, ume zintzoei opariak ekartzen dizkiena Gabon-gauean (abenduaren 24tik 25erainoko gaua) edo San Nikolas egunean (abenduaren 6a).\nBizarzuri Buenos Airesen\nGaur egungo Bizarzuriren jatorriak bertsio asko ditu, horien artean San Nikolas Mirakoa, bere ondasunak behartsuen artean banatzen zituen greziar gotzaina da ezagunena. San Nikolasen kondaira eredutzat hartuta, Europan hainbat figura sortu dira: Herbeheretako Sinterklaas edo Father Christmas(Aita Noel) eskandinaviar kulturako Odinekin(kultura germaniarrean Wodan) duen antzekotasunarengatik.\nBizarzuri, gaur egun, agure bizar-zuri bat bezala ezagutzen da, larruzko arropa gorri eta zuria, txapel gorri eta zuriarekin, bota eta gerriko beltzak eta gehienetan betaurrekoekin. Irudi hau, AEBetan eta Kanadan arrakasta lortzen hasi zen XIX. mendean, Thomas Nast marrazkilariaren irudi batzuen eraginagatik. Geroztik asmatutako elezaharraren arabera, bizarzuri Ipar Poloan bizi da, Claus anderearekin. Bere iratxoekin lan egiten du jostailuak egiten. Urtean zehar haurren zerrendak egiten ditu, hauen portaeraren arabera, eta Gabon gauean, zerua gurutzatzen du elur-oreinez tiratutako lera hegalari batean haurrei opariak egiteko, jostailuak eta gozokiak ongi portatu direnei eta ikatza gaizki portatu direnei.\n1.1 San Nikolas\n1.2 Woden eta Germaniar folklorea\n1.3 Aita Noel\n1.4 Herbehereak, Suitza eta Belgikako folklorea\n3 Kondaira modernoa\nSan Nikolas[aldatu | aldatu iturburu kodea]\nSan Nikolas Mirakoa edo San Nikolas Barikoa, gotzain greziarra izan zen. 270. eta 280. urteen inguruan jaio zela esaten da. Familia aberats batean jaio zen. Bere gurasoak bera oso gaztea zela hil zirenez, familiako aberastasun guztiak berarentzat izan ziren, baina behartsuei eman zizkien eta apaiz sartu zen. Turkian aritu zen apaiz lanetan, eta Mirako gotzain izendatu zuten berehala. Bizitza guztia kristautasunari eskeini zion eta hainbat mirari egin izanagatik oso ezaguna bihurtu zen. Bere heriotza baino 700 bat urte geroago, Mirako bizanleak musulmanen konkista jasaten ari zirela, Bari hiri italiarreko marinel batzuek santuaren hezurretako batzuk Mirako elizan zegoen sarkofagotik atera zituzten. Marinel hauek hezurrak Barira eraman zituzten, gaur egun San Nikolasko basilikan sagaratzen diren tokira. Eskeletoaren beste zatia, Veneziako marinel batzuek eraman zuten Veneziara lehen gurutzadaren garaian, eta San Nikolasen eliza eraiki zen hezur hauek utzi zituzten tokian. Gertaera horiek, San Nikolas marinelen patroi bihurtu zuten. Horrez gain, haurren patroia ere bada, Amsterdam eta Moskuko patroia izateaz gain.\nBizarzurirekin lotzeko hainbat arrazoi daude, adibidez, egin zituen mirarietako bat, hiru haur errezo bidez salbatu izana. Beste mito ezagun batek dio gizon behartsu baten hiru alabei gauez galtzerdian dirua sartu ziela ezkondu ahal izateko. Bi ekintza hauek gaur egun haurrei opariak egitearekin lotzen dute pertsonaia hau.\nSan Nikolasen existentziari buruzuko datu idatziak bere jaiotza baino gutxienez bi mendetik aurreragokoak direnez, ez dago zihur pertsonaia hau benetakoa izan zan zen ala ez. Informazio guztia ahozko kondairetatik transmititzen joan zen. Garai horietan, kristautasunaren heroien sorrera oso ohikoa zen.\nErdi aroan, San Nikolasen egunaren bezperako gauean, haurrek opariak jasotzen zituzten bere omenez. Erreforma protestantearen garaian, dataz aldatu zuten egun hau, santuenganako gurtzaren aurka. Martin Luterok, santuekiko gurtza alde batera utzi eta haurrek Kristorengan interesatzeko ohitura hau zabaldu zuen, eta Kris Kringleren pertsonaia proposatu zuen santuaren ordezkapen gisan. Hala ere, San Nikolasek ez zuen osperik galdu, eta opari banatzaile ezagunenetakoa izaten jarraitu zuen.\nWoden eta Germaniar folklorea[aldatu | aldatu iturburu kodea]\nGeorg Von Rosenen Odinen ilustrazioa(Odin, the Wanderer)\nEuroparen kristautzearen aurretik, tradizio eta ohitura pagano asko zeuden, eta kristauek garbi ikusi zuten tradizio horietako asko gizartean oso barneratuta zeudela eta ezingo zirela kendu, beraz, tradizio horiek eraldatu eta kristautzea beste aukerarik ez zuten izan. Ohitura horietako bat germaniar eta eskandinaviar kulturako Yule festa edo Yuletide da, eta festa horretatik hainbat ekintza barneratuta daude oraindik gaur eguneko gabonetan.\nUrte amaierako 12 eguneko festa bat zen, neguko solstizioarekin batera ospatzen zena. Ospakizun hau oso garrantzitsua zen kultura germaniar edo nordikoan, urtearen amaierarekin atseden momentua baitzetorren, lanaren zikloaren hasiera eta eguzkiaren eta argiaren itzuleratzat hartzen zen.\nOspakizun honetan, jainkoei eskaintzak egiten zitzaizkien, eta akerrak erabiltzen ziren eskaintza horietarako. Honen jatorriak Thorrekin, oparotasunaren jainkoarekin du zerikusia. Thorrek zerua gurutzatzen baizuen bi akerrek tiratutako gurdi hegalari batean. XIX.mendean, akerra bihurtu zen oparien eramaile.\nBeste alde batetik, “ehiza basatia” bezala ezagutzen den mitoa izan daiteke beste jatorrietako bat. Mito hau, zerua zeharkatzen zuen espiritu-prozesio baten inguruan da. Prozesio hori Odin edo Woden jainkoak gidatu zuela esan ohi da. Horrez gain, Wodenek zaldi gris baten gainean zerua zeharkatzen zuela esaten da, etxeetara opariak eramanez. Kristautze garaian, kondaira honek, San Nikolasen mitoekin duten antzekotasuna dela medio(bizar zuria eta opariak), izan daiteke izen hori hartu izana.\nTradizio eta mito hauen moldaketa izan daiteke gaur eguneko Eguberrien eta Bizarzuriren tradizioan eragin dutenak. Finlandian, adibidez, Bizarzuri Joluppuki(gabonetako akerra) izenarekin da ezaguna.\nAita Noel[aldatu | aldatu iturburu kodea]\nCharles Dickensen "Eguberri Kanta" eleberriko Ghost of Christmas Present pertsonaia, John Leechen ilustrazioa.\nXV.mendean, Ingalaterran pertsonaia berri bat agertzen da, Gabonen pertsonifikazioa bezala. Pertsonai honek hainbat izen hartu zituen, Christmas Lord(Gabonetako jauna) edo Christmas Prince(Gabonetako printzea) adibidez, baina azkenean Father Christmas(Gabonetako aita) izena ezarri zitzaion. Hortik, Frantzian Père Nöel-era itzuli zuten, eta hortik gaur ezagutzen dugun Aita Noel. Pertsonaia honek ez zuen oparirik ekartzen, baizik eta jendea kantatzera, edatera eta ongi pasatzera bultzatzen zuen. Pertsonaia honen irudikatze ospetsuena John Leech ilustratzaileak Charles Dickensen Eguberri Kanta eleberrirako egin zuen marrazkia da. Bertan larruzko jaka berde batekin ageri da.\nHerbehereak, Suitza eta Belgikako folklorea[aldatu | aldatu iturburu kodea]\nSan Nikolasek Herbeheretan zuen ospea zela medio, gabonetako pertsonaia nagusia bihurtu zen, izena Sinterklaus izatera pasatu zen. Pertsonaia hau, Espainiatik Amerigo izeneko zaldi gainean barkuz joaten den pertsonaia bat da. Oraindik San Nikolas egunean(abenduaren 6a) ospatzen da opariak banatzearen ohitura. Tradizio hau Estatu Batuetan zabaldu zuten Herbehereetako emigranteek. Sinterklaas izena zuen, laster bilakatuko ze Santa Claus izenean.\nGaur egun ezagutzen den Santa Claus pertsonaia, VII.mende inguruan sortu zela esaten da. Estatu Batuetara emigratu zuten holandarrek beraien tradizioak eraman zituzten, horien artean Sinterklaasen tradizioa. Washington Irvingek 1809.an idatzi zuen New Yorkeko Historia satiran holandar santu honen bertsio estatubatuarra sortu zuen Santa Claus izenekoa.\nBizarzuriren irudia, Thomas Nastek 1863.an egin zuen ilustrazio bati esker sortu zen. Bertan agure zahar eta gizen bat bezala agertzen zen. Eta gaur egun ezagutzen den janzkeraren jatorria ere hor sortu zen. Santa Claus berriak iadanik ez zuen bere jatorrizko San Nikolasen antzik.\nThomas Nasten Bizarzuriren ilustrazioa.\nXIX. mende erdialdean, Santa Claus estatu batuarra ingalaterrara eta frantziara zabaldu zen eta Aita Noel pertsonaiarekin nahasten hasi zen. Gaur egun ezagutzen den Bizarzuriren tradizioa ere XIX.mendean sortu zen Lomen Company konpainia estatubatuarraren anuntzio batetik. Bertan Bizarzuri Ipar polokoa zela eta elur-orein hegalarietan opariak banatzen zituela esaten zen.\nXX.mendean Coca-Cola konpainiak Bizarzuriren irudi gizatiar eta errealago bat sortzeko eskatu zion Haddon Sundblom ilustratzaileari. Beraz, Bizarzuriren jantzi zuri-gorria Coca-Colak sortu zuela uste den arren, aurretik sorturik zegoen irudi hori, nahiz eta jantzi zuri-berdearen irudia ezagunagoa izan. Coca-Colak egin zuen iragarkiaren ondoren, jantzi zuri-gorriaren irudia bilakatu zen ospetsuena.\nKondaira modernoa[aldatu | aldatu iturburu kodea]\nSan Nikolas desfile batean.\nGaur egungo kondairak dioen bezala, Bizarzuri edo Santa Claus, Ipar poloan bizi da Claus andrearekin eta bere iratxoekin. Azken hauek jostailugintzan laguntzen diote. Gabon gauean, elur-orein hegalariek tiratutako lera hartu eta etxez etxe opariak banatzen ditu, etxeetara tximini zulotik sartuz. Elur-orein horietan ezagunena Rudolph da, sudur gorri argitsua duena.\nHaurrek kartak idazten dizkiote Bizarzuriri, eta opariak eskatu, honek urtean zehar teleskopio baten bidez hauen ongi edo gaizki portatzen diren begiratzen du eta horren araberakoak izaten dira opariak. Ongi portatu direnei, opariak eta gozokiak oparitzen dizkie eta gaizki portatzen direnei, aldiz, ikatza.\nSanta Claus modernoa polemika handiak inguratzen du. Figura estatubatuar modernoa delako, eta tradizio txikiengan gailentzen ari delako , eta beste alde batetik kontsumismoari erabat loturik dagoelako.\nHerrialde askotan, kanpainak egin dira Bizarzuriren figuraren aurka. Horien artean ezagunenak, Bettina Schade Alemaniarrak bultzatzen duen kanpaina. Kanpaina honek San Nikolasen figura defendatzen du Bizarzuriren gainetik. Kristautasunaren jatorria bigarren plano batean jartzea egozten diote.\nAustrian, Welter Kriwetz izan zen Bizarzuriren figuraren aurkako kanpaina bat hasi zuena. Kriwetzek hitzetan, “Bizarzuri estatubatuarrentzat eta ingelesentzat izango da ona, baina ez guretzat”.\nEspainian, Bizarzuriren aurren Errege Magoak defendatzen dituen kanpaina bat jarri zen martxan.\nTxekiar Errepublikan, Jesus Haurtxoaren tradizioa defendatzen duen kanpaina bat dago.\n↑ (Gaztelaniaz) de 2018, Por Matías Bauso 24 de diciembre. «Quién fue San Nicolás de Bari, el antepasado de Papá Noel» Infobae (Noiz kontsultatua: 2020-05-08).\n↑ (Gaztelaniaz) eledelis. (2013-12-21). «Yule o la Navidad de los Vikingos» The Valkyrie's Vigil (Noiz kontsultatua: 2020-05-07).\n↑ «Papá Noel o Santa Claus. Odin y la cabalgata de Yule. San Nicolas» www.adivinario.com (Noiz kontsultatua: 2020-05-07).\n↑ (Gaztelaniaz) Alejandro García Cabrera. (2017-12-25). «El Yule o la "Navidad" vikinga» Archivos de la Historia | Tu página de divulgación (Noiz kontsultatua: 2020-05-07).\n↑ (Gaztelaniaz) Las tres personalidades de Papá Noel: San Nicolás, Father Christmas y Santa Claus – La cabeza llena. (Noiz kontsultatua: 2020-05-07).\n↑ (Gaztelaniaz) «El origen histórico de Santa Claus: ¿fue un invento de Coca Cola?» abc 2019-12-23 (Noiz kontsultatua: 2020-05-07).\n↑ (Gaztelaniaz) «Trizas y Trazos - El Diario de Coahuila» www.eldiariodecoahuila.com.mx (Noiz kontsultatua: 2020-05-07).[Betiko hautsitako esteka]\nOrriaren azken aldaketa: 7 urria 2021, 22:11.


Atsekabez hartu dugu GALen eta BVEn biktimei kalteordainak parekatzea ukatuz Europako Giza Eskubideen Auzitegiak hartutako erabakia.\nErabaki honek ez du zalantzan jarri Espainiako Barne Ministerioak 2013an hartutako erabakia, zeinak ezberdin tratatzen zituen Estatu terrorismoa pairatu zuten biktimen senideak eta bestelako biolentziak jasan zituztenenak, ETArena kasu. Estatu terrorismoaren biktimek argudiatu zuten erabaki horrek beren senideen errugabetasun presuntziorako eskubidea urratzen zuela, ETAko kidetzat jotzen zituelako, hori inolako sententzia judizialetan frogatzen ez bazen ere.\n“Torturaren ostean berreraikitzen: ikuspuntu feministatik hasnartzen” mahai inguruaren laburpen bideoak dagoeneko ikusgai\nPasa den ekainaren 20an, Bilboko La Bolsan antolatutako mahai inguruan parte hartu zuten torturak jasandako hiru pertsonak (Olatz Dañobeitia, Ixone Fernandez eta Mikel Soto), eta Olatz Barrenetxea psikologoak.\n"Sinbolikotik haratago doan torturaren biktimen aitortza da ezinbestekoa"\nIxone Fernandezek eta Karmele Urbistondok ekainaren 26an emandako prentsaurrekoan positiboki baloratu dute “Torturaren Biktimen Babeserako Nazioarteko Eguna” ospatzeko Jaurlaritzak hartutako konpromisoa. Baina, azpimarratu dute benetan beharrezkoa dena dela sinbolikotik haratago doan biktimen aitortza.\nGasteizen, Enrique Gomez “Kortaren” heriotzaren 40. urteurrenean salatu dugu Estatu terrorismoak, 40 urteren ostean, oraindik ere zigorgabe dirauela.\nGiza eskubideen urraketak jasan zituzten pertsona guztiei egia, aitortza, justizia eta erreparazioa zor diegu.\nEstatu Terrorismoa 40 urtez: Enrique Gómez Álvarez "Kortaren” erailketaren urteurrenean lore eskaintza egingo dugu Gasteizen\nEkainaren 25ean 40 urte beteko dira Batallón Vasco Españolek Enrique Gómez Álvarez “Korta” Baionan erail zuela.\n“Torturaren biktimen babeserako Nazioarteko Eguna” ospatzeko Gasteizko Legebiltzarrean eskatzeko egindako bozketan izan gara\nEkainaren 20an Egiari Zor Fundazioa Gasteizko Legebiltzarrean izan zen, Eusko Jaurlaritzari “Torturaren biktimen babeserako Nazioarteko Eguna” ospatzeko eskatzeko egindako bozketan.\n"Torturaren ostean berreraikitzen", mahai ingurua Bilbon ekainaren 20an\nEgiari Zor Fundazioak mahai ingurua antolatu du Bilboko La Bolsan ekainaren 20an, arratsaldeko 19.00etatik aurrera.\nSaioan hizpide izango digutu torturak eragindako zauriak sendatzeko mekanismoak eta feminismoak horretarako eskaintzen dituen bitartekoak.\nGure jardunaren berri izan nahi duzu?


naiz: hedabidea zara - Elurrak Arabako Lautada zuritu du\nElurrak Arabako Lautada zuritu du\nEuskal Herriko barne eta mendialdeko hainbat txoko zuriz jantzita esnatu dira gaur. Araban hartu ditugu irudi hauek, Lautadan.\nZalduondo herria, zurituta. (Jaizki FONTANEDA/FOKU)\nAgurain inguruko errepideak erabat zuritu dira. (Jaizki FONTANEDA/FOKU)\nN-I errepidea, Agurain inguruan. (Jaizki FONTANEDA/FOKU)\nGizon hau ez du elurrak kikildu. (Jaizki FONTANEDA/FOKU)\nUrbasa ere zuritu da. (Iñigo URIZ/FOKU)\nZalduondo inguruko errepide bat. (Jaizki FONTANEDA/FOKU)\nZalduondoko beste irudi bat. (Jaizki FONTANEDA/FOKU)\nElurrak arazoak sortu ditu bigarren mailako errepideetan. (Jaizki FONTANEDA/FOKU)\nCafés confinés, cafés improvisés\nUn samedi de protestations\nProtestaz beteriko asteburua\nEskola publikoaren aldeko giza katea Atxuri eta Mujika eskolen artean\nUne remise de prix pour l'innovation agricole


Akapol-ek, erreferentea itsasgarrien fabrikazioan, INNGUMArengan jarri du konfiantza bere zaintza teknologikorako\nAkapol-ek, erreferentea itsasgarrien fabrikazioan, INNGUMArengan jarri du konfiantza bere zaintza teknologikorako\nINNGUMAk nazioartean duen presentzia handitzen jarraitzen du, Argentinako bezero industrial berri bati esker. Akapol itsasgarrien fabrikatzaile eta komertzializatzaileak erabaki du INNGUMArekin egitea bere negozioaren zaintza teknologikoa eta adimen lehiakorraren garapena. Sektorean ibilbide luzea duen Akapol, Argentinako itsasgarri fabrikatzaile handienetako bat da eta izen handiko 12 marka produzitu eta banatzen ditu.\nHasi zenetik, Akapolek misio garbia izan du: itsasgarriak erabiliz etxeko lanak egiten dituzten pertsonei soluzio praktikoak eskainiko dizkien produktuak garatzea. Indargune nagusia, bere markek erabiltzaileen artean hartu duten ospea eta izen ona dira. Nabarmentzekoa da beraien produktuak merkatuko liderrak direla lehiatzen diren segmentuetan, nazioarteko kalitate estandarrak mantenduz.\nBere DNA berritzailearen ezaugarri gisa, Akapolek etorkizunari begira darrai, erabiltzaileei soluzio hobeak eskaintzen jarraitzeko. Horretarako INNGUMA erabiltzea erabaki dute, zaintza teknologikoa eta adimen lehiakorrerako software moduan. Horrek ahalbidetuko die funtsezko informazioa eskuartean izatea beraien negozioaren garapenari eragingo dieten gaien inguruan, besteen artean patenteen kudeaketa, marken zaintza eta negozioaren garapenean eragingo duten aldaketa sozioekonomikoak.\nGure partnerra den Bimind, berrikuntza eta estrategien kudeaketan espezialista den enpresa, arduratu da Akapolen bide laguna izateaz sistemaren ezarpena eta zaintza zein adimen gaitasunak garatzeko prozesuan, INNGUMA softwarea soluzio gisa erabiliz.\nINNGUMAk nazioarteko merkatuetan hazten jarraitzen du garatu duen partner sareari esker. Adimen lehiakorra eta zaintza teknologikorako softwarea eskuratzea baloratzen ari zaren enpresa baldin bazara, edo merkatuan dauden aukera desberdinak ezagutu nahi badituzu, ez egin zalantzarik eta jarri gurekin harremanetan lotura honen bidez doako demo bat eskuratzeko.


erlijioa: apaizak [20 resultados]\nD-052 A03 gramatika: beroriketa Apaizei tratu berezia eskeintzen zitzaien. Berorika tratamendua aipatzen da, baina ez dago adibiderik.\nD-062 A14 Elizaren itxura ez da aldatu. Apaizari orain ere errespetua bazaio, lehen gehiago. Beti zeuden behintzat bi apaiz, txandakatzen zirenak.\nI-017 B04 Apaizarekin oso pozik daude. Euskalduna da. Lehengoarekin gonbaratzen dute.\nI-020 A07 denetarik Bertako apaizari buruz ari dira. Zenbait herritarako berdin dago. Herriko klausurako komentua.\nI-037 B11 denetarik Lehen apaiza, maisu eta medikuei eman behar zitzaizkien gauzak. Berezko etxea zutenek ematen zieten, maizterrek ez.\nI-080 A05 denetarik Apaizari omenaldia egin zioten.\nSM-011 A29 Lehen herrian zuten eta bota zuten apaiza, Pérez de Obanos, Iberokoa zen. Arraiozkoa Juan Etxenike zen. José Luis Elcano zen beste bat.\nI-010 A10 kontakizuna Apaiza Lizasokoa da, oso umila eta euskalduna da. Beste zenbait apaizei buruz ari dira. Orreagak aurreko egunean Arrarasko eta Lizasoko apaiza ezagutu zituen. Kontakizuna.\nI-008a A5 Apaizari buruz: Itsasokoa da, baina hogeita hamasei urte daramatza herrian. Ez da inoiz ateratzen etxetik eta ez du inorekin hitz egiten, zerbitzariekin besterik ez. Aurreko apaizak herriko jendearekin batera egoten ziren eta pilotan jolastu ere egiten zen bat gazteekin. Bera gaztea zenean apaizaren sotana azpian sartzen ziren eta apaiza pozik. Oraingo apaizak telebistarik ere ez du eta zer egin dezakeen etxean denbora osoan.\nI-007 B12 Igoan ez dago apaizik, Arraraskoa joaten da. Igandean ez dute mezarik. Orain badago autorik baina lehen apaiza oinez joaten zen.\nI-007 A3 Arrarasko apaiza. Apaiza asko ikusten dira herri haietan sotanarekin.\nI-007 A5 Herrian orain duten apaiza ez omen da etxetik ateratzen ezta hitzik egiten ere herriko jendearekin. Lehengo apaizak baratzea eta erleak zituen. Eta arrantzan eta ehizan aritzen zen.\nI-007 B1 Apaizak ez zien uzten "al agarrado" dantzatzen. Orreagaren herriko apaizak leiho bat egin zuen elizan, neskak mutilekin paseatzera joaten zirenean ikusteko. Neskaren bat ikusten bazuen, hurrengo egunean ez zion komunioa ematen bere amari. Trentzak egiten bazituzten apaizak sermoia botatzen zien politegiak egoteagatik. Mariak kontatzen du apaizak esan ziela beraiek hondatzen zutela herri guztia.\nI-016b A03 kontakizuna - herria Gizonak ezkilak jotzen ditu seietan eta sei eta erdietan sartzen dira. Nor biltzen den eliz atarian. Sei apaiz ezagutu ditu herrian. Seiei buruz ematen ditu azalpenak. Duela berrogeita hamar urte hirurehun biztanle baino gehiago zituen herriak. Berak ehun bat ikusi ditu hiltzen. Kontakizuna: Jaunartzearen egun berean heriotza bat ere egon zen.\nI-041 B07 Apaiza "abadian" bizi zen. Zerbitzaria izaten zuen. Orain Ilurdozko apaiza joaten zaie herrira. Berak badu apaiza den iloba bat Gasteizen.\nIC-015b A12 Inor ez dago pozik, denak dira kexu. Orain ia ez, baina bere gazte garaian indar handia zuen apaizak. Lehen zaharrenganako errespetu gehiago zegoen. Orain ez dago batere errespeturik.\nII-069a A01 eskola Aurkezpena: hiztunak Gerra garai guztia preso eman zuen eta bitarte horretan Mitterrand presidente ohia ezagutu zuen. (01:46") 1907an jaio zen Oztan. Eskolan ibili zen hamabi urteak arte. Aita soldadu zegoen eta sei haurride zirenez eskola utzi behar izan zuen. Nekazariak ziren eta ardiak zituzten. Berrogeita lau haur ziren herrian. Pilotan jolasten ziren. Frantsesez hitz egin behar zuten. Denek jarraitzen zioten apaizari. Baditu haurtzaroko oroitzapen onak. Baina ez zuen inoiz dantza egiten ikasi, pilota-partiduak jolasten zituzten bakarrik, apaiza zerbitzatu behar baitzuten eta honek ez baitzien dantzan egiten uzten.\nII-078b A01 denetarik Aurkezpena: Aita Iratzederrek hitz egingo du Aita Lertxundiri buruz. (02:15") Aita Lertxundi Ziburukoa zen. Bere aita Oriokoa eta ama Azkaindarra zen. Bi familietako (aita Lertxundirena eta Aita Iratzederrena) birramonak senideak ziren. Hemezortzi urte zituela erabaki zuen Lertxundik apaiztea. Jerusalemera bidali zuten eta bertan eman zituen sei urte. Jadanik musikaria zen. Hango kantu zaharrak ikertu egin zituen. 1939an itzuli zen. Hemen ere euskal kantuak biltzen hasi zen herriz-herri. 1947an Kantikak bere liburu handia argitaratu zuen. Berriro ere Jerusalemera joan eta han eman zituen bost urte. Itzuli zenean Pasioa egin zuen.\nIC-005a A06 Apaizek beti erraten zuten nola ibili behar zuten batzuek besteekin, eta errespetu handia zioten elkarri, orain ez da horrela.\nX-007b A01 Hiztunaren apaizteko prozesua. Aurretiko ikasketak eta lan jarduera. Erromako ikasketak. Apaiz berriak Erromara joaten dira ikastera Iruñeko elizbarrutiko seminarioko irakasleak adinean sartuta daudelako. Hiztunak Erroman egin zuen oinarrizko teologian lizentziatura, eta orain doktore tesia burutzen ari da.


Eraginkorra da parkeak ixtea kutsadurei aurrea hartzeko? | Consumer\nZenbait hirik haurrentzako parkeak itxi dituzte covid-19 kutsatzeak geldiarazteko, baina ebidentzia zientifikoek erakutsi dute oso arrisku txikia dagoela aire zabalean kutsatzeko.\narabera: Asteazkena, 2020ko urriaren 07a\nIrudia: LaterJay Photography\nGutxi iraun die etxeko txikiei zabu eta txirristetan aire zabalean jolasteko. Egoera epidemiologikoak okerrera egin duenez, Espainiako herri askok haurrentzako parkeak itxi dituzte berriro. Udalek ziurtatzen dute espazio horiek koronabirusak kutsatzeko gune izan daitezkeela, gizarte-harremanak sustatzean. Baina, ondoren ikusiko dugunez, ebidentzia zientifikoek justu kontrakoa argudiatzen dute : parkeak ez dira 19. koidaren transmisio-iturri bereziak, eta irekita utzi beharko lirateke.\nOsasun Ministerioaren azken ebazpenak —urriaren 1ekoak— ez du barne hartzen 100.000 biztanletik gorako hirietan haur-parkeak ixtea, horietan batera gertatzen baitira aldi berean gertatzen direnak-19. Erabakia, beraz, eskualdeko, probintziako eta tokiko agintarien esku dago, eta horiek egokitzat jotzen dituzten arauak ezar ditzakete Europar Batasunaren transmisioa geldiarazteko. Hori gure herrialdeko hainbat herritan egin da, milaka haurrek jasaten baitituzte berriro pandemiaren ondorioak: parkera joatea debekatzen zaie, aire zabaleko gunea denez, kutsatzeko arriskua oso txikia denean.\nAire zabaleko kirola: higiene-aholkuak, maskarak eta segurtasun-distantzia\nZergatik ez dituzte itxi behar haur-parkeak?\n19. bizitza hastean, apenas genekien ezer. Erabaki asko hartu ziren birusak aurrera egin ez zezan; besteak beste, haurrentzako parkeak prezintatzea, kutsatutako objektuak (gonbitak) ukitzean infekzioa eragozteko. Hilabete batzuk geroago ikusi da neurri horietako asko, adibidekoak bezala, ez zirela uste bezain eraginkorrak.\nHaurrentzako parkeak ez dira arrisku handiko eremuak, haurrentzat seguruak dira. Quique Bassat doktoreak, Bartzelonako Osasun Globaleko Institutuko pediatrak (ISGlobal) eta Espainiako Pediatria Elkarteko (AEP) lan-taldeko koordinatzaileak, eskolatzea berriro irekitzeko, uste du “parkeak aire zabaleko leku bakanetakoak dira, eta haurrek modu seguruan jolas dezakete”, “badakigu birusa 20 aldiz kutsatzen dela”.\nHori bai, doktorearentzat garrantzitsua da jolas-eremu komunetan “oinarrizko prebentzio-neurriak errespetatzea eta gurasoek ere jarraitzea”. Funtsezkoa da “haurrak eta helduak ez metatzea. Arrisku handiko eremuak badaude, hobe zati hori bakarrik ixtea, baina parke irekiak izatea”.\nNon dago koronabirusak kutsatzeko arrisku handiagoa?\nHitz egitean, eztul egitean edo doministiku egitean kanporatzen ditugun partikulak dira koronabirusaren kutsatze-bide nagusia. Horregatik, ezinbestekoa da maskara erabiltzea, distantzia soziala mantentzea, eskuak behar bezala garbitzea maiz eta aire zabaleko espazioak aukeratzea. Leku itxiak badira, oso aireztatuta edo birzirkulatzen ari den airearekin eduki behar dira.\nThe BMJ (British Medical Journal) aldizkari medikoaren informazioaren arabera, aire zabalean, maskararekin eta lan gutxi egiten den leku batean ia ez dago arriskurik hitz egitean, oihu egitean edo kantatzean, nahiz eta denbora asko igaro edozein jarduera egiten. Egoera oso antzekoa da ondo aireztatutako barnealdeetan. Aitzitik, aireztapenik gabeko leku batean bagaude edo aireztapen eskasa baduzu, arriskua ertaina/handia da okupazio handia dagoenean edo oihuka edo kantatzen ari garenean.\nMaskararik gabe, kanpoan edo ondo aireztatutako barne-espazioetan, okupazio txikia dagoenean eta denbora gutxi pasatzen denean, kutsatzeko arriskua txikia/ertaina da. Leku horietan denbora asko ematen badugu edo leku asko badago, arriskua handia izango da. Aitzitik, barnealdean eta gaizki aireztatutako lekuetan, arriskua handia da beti, leku horietan dugun denbora edozein dela ere.\nCovid-19, botila handiak eta bilera sozialak parkeetan\nOinarrizko prebentzio-neurriak (maskara, distantzia soziala eta eskuetako higienea) betez gero, kutsatzeko arriskua oso txikia dela frogatuta dago. Zergatik itxi nahi dituzte berriz ere parkeak?\nBassat doktoreak arrazoi bakarra aurkitu du: “Gazteek bilera desegokiak egiteko erabiltzen dituztela frogatzen bada, hala nola botila handiak, etab.”. Azalpena txalogarria dirudi, adibidez, Madrilgo Osasun sailburu Enrique Ruiz Escuderok egindako adierazpenei erreparatzen badiegu, itxiera pertsonen kontzentrazioa saihesteko dela esaten duenean. Parkeetan, ezinbestean, gizarte-harremanak sustatzen dira, kutsatzeko arriskua areagotu dezaketenak”.\nBaina haurrak ez dira arazoa parkean jolasten. “Ez dugu uste covid-19ren transmisore handiak direnik. Argi dago haurrak zein helduak kutsa ditzaketela, baina badirudi eraginkortasun txikiagoa dutela (helduekin alderatuta)”, konparatzen du espezialistak.\nKanpoan ez jolasteak eragina izan dezake haurren osasunean\nParkeetara joateak lagundu egiten die haurrei soziabilizatzen eta autonomia pertsonal handiagoa lortzen. Gune horiek ixteak ondorioak ditu. “Parkeak haurren aire zabaleko jolasguneak dira, korrika egiteko, jauzi egiteko eta jolasteko. Ingurune berdeak oso onuragarriak dira haurren osasun fisiko eta mentalerako”, azpimarratu du adituak.\nDuela gutxi egindako adierazpen batzuetan, Margarita del Val birologoak ere adierazi zuen “egunez parkeak eta pasealekuak irekitzearen alde, bilera handiak kontrolatuz. Ariketa fisikoa, oro har, ona da osasunerako, eta eguzkitan egotea bereziki ona da immunitate-sistemarentzat. Hori da birusetik babesteko dugun gauza bakarra (ia)”, azpimarratu zuen.


Etnotoponimia Erandion, gai arraroa, eta, aitzitik, hor dago koska | Uribe Kostaz hitz egiten\n← Etxe sorgindua eta bere preimiazko erabilpena\nPaiarekin Erandio “sakonean” barrena: Mundu bat etxe ondoan →\nAskotan hitz egiten dugu gainetik gure ohiturei buruz. Askotan entzuten da zerbait baserriko gauza dela, baserriak Saharan egongo balira bezala. Askotan uste dugu gure aiton-amonetako kontuak desagertuta daudela, eta liburuetan besterik ezin direla aurkitu. Eta ez da horrela, ez beti behintzat.\nOhiturak, erak, kulturari nortasuna ematen diotenak, hau da, etnografiaren inguruan dauden elementu guztiak, aztarnak uzten dute guregan. Guztiz desagertzea zaila da, eta, akulturazio itzela pairatu arren, beti aztarnaren bat aurki ditzakegu. Dena den, ezin da ukatu azken 40 urteetan mundu bat desagertu dela. Industrializazioak, globalizazioak eta, orokorrean, gure garaiak milaka urteetako bizitzaren kontra jo du, ia-ia amaitu arte.\nHorregatik, Berbotsek eskaintzen digunean Erandioko etnotoponimiari buruzko txango bat asko komentatzeko badago. Lehenengo eta behin, aukera ona dela arlo horri buruzko zerbait entzutea; eta eskertzekoak direla Berbatxangoak, aukera hain erraza eta emankorra emateagatik. Halaber, Erandiori buruz gauza asko esan daitezke. Erandiok oso gizarte-geografia konplexua du. Kanpotarrak soilik Bekoa (Altzaga) ezagutzen dugu, eta erdipurdi; industriaz beteta, itsasadarrean, industria-iraultza lekukoa, langile-gunea, eta akulturazio basatia sufritu duena. Horrekin batera, Astrabudua, esandakoaz gain, oso isolatuta eta, halaber, dentsitate handiko auzoa; bi horiek Bilbo Handiko bihotzean. Baina Erandio askoz gehiago da. Bere lurraldea Artxandako magaletik igotzen da eta Martiartura edo Unbera heltzen da, hau da, baserri-guneak, gune itxiak. Duela gutxi arte; hango jendea ohiko lanetatik bizi izan da, eta ,bai ohiko arkitekturan, bai ohituretan aberatsa da. Litekeena da Erandiok Euskal Herriko udal adierazgarrienetarikoa izate: gure historia osoa hor adierazten da eta.\nBeraz, Berbotsek hobeto ezagutzera gonbidatzen gaituenean, gehienok ez dugu ezagutzen ezer, ezta lekuak ere: Non dago Faoeta (Fano) hori ba?. Ba… hementxe bertan, egunero pasatzen dugu bere muturretatik. Beraz, aukera ezin hobea, leku berriak ezagutzeko, eta aukera ezin hobea gai horretaz zerbait entzuteko, ez baita erraza. Euskal Herrian oso goiz aztertu genuen tradizioak, eta ohiko bizitzako erak (Barandiaran, Aranzadi…) baina azken urteotan nahiko geldirik egon da. Beste aldetik, asko zabaldu ziren tradizio asko, baina hizkuntzarenak ez. Izan ere, horiek oso zailak, lehorrak eta kultuak ohi dira, gutxiengo batentzat; eta, aitzitik, sekula informazio atera daiteke hortik, landareak, ura… nola sortzen diren toponimoak, nola sortzen ditugun euskaldunok, nola azaltzen duten izen horiek gure mundua eta gure bizitza…\nLabayru Ikastegiak oso lan handia egin du Bizkaian horretaz. Eta horren barruan Fredi Paiak gure eskualdea aztertu du. Oso ezaguna da Paiatar hau, hortaz ez da gehiegi esan behar, Bertsolaritzan entzun ez badiozue, hedabideetan (tokiko zein orokorrak), irakurriko duzue, edo…. Hamaika aukera dago berarekin topatzeko, kultura arloko edozein bazterrean. Aproposeko gidaria omen da. Busturia eta Maruriri buruzko argitalpenetan berak lan egin zuen, eta baserrietan inkesta asko egin ditu.\nEguraldiak laguntzen badu, gustura pasatuko dugu larunbateko goiza, gure baserri, ohitura, toponimia, hizkuntza eta lagunen artean.\nPost hau Erandio, Sailkaturik ez atalean eta Berbatxangoa, Berbots, Etnografia, Paia, Toponimia laburpen hitzekin publikatua izan da. Gogokoetara gehitzeko lotura iraunkorra.